

Κθ35οη: 8ί9Β 
(θΓπϋθεΜθεΙ) 

Ι.οο3ΐίοη: ΑΙίιβηΛ ΕΙΚηίΚο 
Τγρ09Γ3(ί0 < 


40763 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3532 

30 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποτίμηση των περιουσιακών στοιχείων των Ταμεί¬ 
ων Επαγγελματικής Ασφάλισης και καθορισμός 
στοιχείων που κατ’ ελάχιστον περιλαμβάνονται 

στον κανονισμό επενδύσεών τους. 1 

Οργανωτικές απαιτήσεις των Ταμείων Επαγγελμα¬ 
τικής Ασφάλισης. 2 


ΑΠΟΦΑΣΕΙ Σ 

Αριθμ. Φ. 51010/42926/1085 (1) 


Αποτίμηση των περιουσιακών στοιχείων των Ταμείων 
Επαγγελματικής Ασφάλισης και καθορισμός στοιχεί¬ 
ων που κατ’ ελάχιστον περιλαμβάνονται στον κανο¬ 
νισμό επενδύσεών τους. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 

Εχοντας υπόψη: 

1. Την παράγραφο 2α του άρθρου 8 του νόμου 3029/2002 
«Μεταρρύθμιση συστήματος κοινωνικής ασφάλισης» (Α' 
160), όπως αυτή προστέθηκε με την παράγραφο Ι.Α. του 
άρθρου 180 του νόμου 4261/2014 «Πρόσβαση στη δρα¬ 
στηριότητα των Πιστωτικών Ιδρυμάτων και προληπτι¬ 
κή εποπτεία Πιστωτικών ιδρυμάτων και επιχειρήσεων 
(ενσωμάτωση της οδηγίας 2013/36/ΕΕ) κατάργηση του 
Ν. 3601/2007 και άλλες διατάξεις» (Α' 107). 

2. Τις διατάξεις των άρθρων 48, 51, 52 και 90 του «Κώ¬ 
δικα Νομοθεσίας για την Κυβέρνηση και τα Κυβερνητικά 
Όργανα», που κυρώθηκε με το άρθρο πρώτο του Π.δ./ 
τος 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (Α' 98). 

3. Τ ις διατάξεις του Π.δ/τος 85/2012 (Α' 141) «Ίδρυση 
και μετονομασία Υπουργείων, μεταφορά και κατάργηση 
υπηρεσιών» όπως τροποποιήθηκε με το Π.δ. 88/2012 (Α' 
143) «Τροποποίηση του Π.δ/τος 85/2012 (Α' 141) «Ίδρυση 
και μετονομασία Υπουργείων, μεταφορά και κατάργηση 
υπηρεσιών». 

4. Τις διατάξεις του Π.δ/τος 86/2012 (Α' 141) «Διορισμός 
Υπουργών, Αναπληρωτών Υπουργών και Υφυπουργών» 
και τις διατάξεις του Π.δ/τος 89/2014 (Α' 134)«Διορισμός 
Υπουργών, Αναπληρωτών Υπουργών και Υφυπουργών». 


5. Τις διατάξεις της αρ. οικ. 38440/7537/03.11.2014 
υπουργικής απόφασης «Καθορισμός αρμοδιοτήτων 
των Υφυπουργών Εργασίας, Κοινωνικής Ασφάλισης και 
Πρόνοιας Βασιλείου Κεγκέρογλου, Αντωνίου Μπέζα και 
Ιωάννη Πλακιωτάκη», (Β' 2972). 

6. Τις διατάξεις του Π.δ/τος 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας», (Α' 180). 

7. Την υπ’ αρ. 24/697/10.11.2014 απόφαση του Διοικητι¬ 
κού Συμβουλίου της Επιτροπής Κεφαλαιαγοράς. 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 
Αντικείμενο 

Σκοπός της παρούσας απόφασης είναι ο καθορισμός 
της αποτίμησης των περιουσιακών στοιχείων των Τα¬ 
μείων Επαγγελματικής Ασφάλισης (εφεξής Τ.Ε.Α.) καθώς 
και ο καθορισμός του ελάχιστου περιεχομένου του κα¬ 
νονισμού των επενδύσεών τους. 

Άρθρο 2 

Πεδίο εφαρμογής 

Η παρούσα απόφαση εφαρμόζεται στα Ταμεία Επαγ¬ 
γελματικής Ασφάλισης που είτε διαχειρίζονται τα ίδια 
τις επενδύσεις τους, είτε έχουν ορίσει εταιρεία δια¬ 
χείρισης. 

Άρθρο 3 

Ορισμοί 

(α) Χρηματοπιστωτικά μέσα: για τους σκοπούς της 
παρούσας απόφασης, ως χρηματοπιστωτικά μέσα νο¬ 
ούνται τα χρηματοπιστωτικά μέσα που ορίζονται στο 
άρθρο 5 του Ν. 3606/2007 «Αγορές χρηματοπιστωτικών 
μέσων και άλλες διατάξεις» (ΦΕΚ Α'/195/2007). 

(β) Ταμείο Επαγγελματικής Ασφάλισης (Τ.Ε.Α.): για 
τους σκοπούς της παρούσας απόφασης, κάθε αναφορά 
στο Ταμείο Επαγγελματικής Ασφάλισης περιλαμβάνει 
τόσο το Τ.Ε.Α. που διαχειρίζεται το ίδιο τις επενδύσεις 
του, όσο και κάθε εταιρία που διαχειρίζεται τις επεν¬ 
δύσεις του Τ.Ε.Α. 

(γ) Ενεργός αγορά: για τους σκοπούς της παρούσας 
απόφασης, ως ενεργός αγορά νοείται η αγορά όπου 
συντρέχουν όλες οι κατωτέρω προϋποθέσεις: 

1. Τα στοιχεία που είναι αντικείμενο διαπραγμάτευσης 
στην αγορά είναι ομοιογενή, 

2. Πρόθυμοι αγοραστές και πωλητές μπορεί κανονικά 
να βρεθούν οποιαδήποτε στιγμή, και 

3. Οι τιμές είναι διαθέσιμες στο κοινό. 

(δ) Εύλογη αξία: για τους σκοπούς της παρούσας από¬ 
φασης, ως εύλογη αξία νοείται το ποσό για το οποίο 
ένα περιουσιακό στοιχείο θα μπορούσε να ανταλλαγεί 
μεταξύ δύο μερών που ενεργούν με τη θέλησή τους και 
με πλήρη γνώση των συνθηκών της αγοράς, στο πλαίσιο 
μιας συναλλαγής που διεξάγεται σε καθαρά εμπορική 
βάση, κατά την έννοια των Διεθνών Προτύπων Χρημα¬ 
τοοικονομικής Αναφοράς (εφεξής «ΔΠΧΑ»). 

Αρθρο 4 

Κανόνες αποτίμησης του ενεργητικού των Τ.Ε.Α. 

1. Το ενεργητικό του Τ.Ε.Α. υπολογίζεται κάθε εργά¬ 
σιμη ημέρα, σύμφωνα με τους κανόνες των άρθρων 5 
και 6, και αναρτάται στην ιστοσελίδα του. 

2. Οι κινητές αξίες που περιλαμβάνονται στο ενερ¬ 
γητικό του Τ.Ε.Α. αποτιμώνται κάθε εργάσιμη ημέρα 
στην εύλογη αξία τους, σύμφωνα με τα οριζόμενα στο 
άρθρο 3. 

3. Η αποτίμηση των ακινήτων του Τ.Ε.Α. διενεργείται 
στο τέλος κάθε χρήσης, από νόμιμο ελεγκτή, ο οποίος 
δεσμεύεται από την ειδική τακτική έκθεση που συντάσ- 
σεται κάθε φορά για το σκοπό αυτό, από ανεξάρτητο 
εκτιμητή, σύμφωνα με τα οριζόμενα στο άρθρο 6. Ο 
εκτιμητής του προηγούμενου εδαφίου ορίζεται από το 
Διοικητικό Συμβούλιο του Τ.Ε.Α., μαζί με το νόμιμο ελε¬ 
γκτή του Τ.Ε.Α. 

Αρθρο 5 

Αποτίμηση κινητών αξιών 

1. Η αποτίμηση σε εύλογη αξία χρηματοπιστωτικών 
μέσων που έχουν εισαχθεί και αποτελούν αντικείμενο 
διαπραγμάτευσης σε οργανωμένη ενεργή αγορά ή άλλη 
εποπτευόμενη αγορά που λειτουργεί κανονικά και είναι 
αναγνωρισμένη και ανοικτή στο κοινό, πραγματοποιείται 
στην τιμή κλεισίματος του χρηματοπιστωτικού μέσου 
κατά την ημερομηνία αποτίμησης του ενεργητικού του 
Τ.Ε.Α. 

2. Η αποτίμηση των μεριδίων οργανισμών συλλογικών 
επενδύσεων σε κινητές αξίες που πληρούν τις διατάξεις 
της Οδηγίας 2009/65/ΕΚ ή άλλων οργανισμών συλλογι¬ 
κών επενδύσεων, πραγματοποιείται στην καθαρή τιμή 
του μεριδίου τους. 

3. Χρηματοπιστωτικά μέσα εισηγμένα σε οργανωμένη 
αγορά τα οποία δεν αποτελούν αντικείμενο διαπραγμά¬ 
τευσης με αποτέλεσμα να μην υπάρχουν δημοσιευμένες 
τιμές για αυτά, αποτιμώνται κατά σειρά προτεραιότητας 
στις ακόλουθες τιμές: 

(α) Τιμή τελευταίας συναλλαγής, επί του εν λόγω 
χρηματοπιστωτικού μέσου που πραγματοποιήθηκε την 
ίδια ημέρα σε άλλη αγορά ή μηχανισμό (πλατφόρμα) 
διαπραγμάτευσης που έχει τα χαρακτηριστικά ενεργού 
αγοράς και δημοσιεύεται από πάροχο πληροφόρησης, 
αλλιώς 

(β) Τιμή ζήτησης, η οποία δημοσιεύεται από πάροχο 
πληροφόρησης και προκύπτει βάσει στάθμισης των τι¬ 
μών ζήτησης που έχουν υποβληθεί σε άλλη αγορά ή 
μηχανισμό (πλατφόρμα) διαπραγμάτευσης από περισσό¬ 
τερους του ενός διαπραγματευτές που δραστηριοποι¬ 
ούνται στην εν λόγω αγορά ή μηχανισμό (πλατφόρμα) 
διαπραγμάτευσης, αλλιώς. 


(γ) Τιμή ζήτησης, η οποία δημοσιεύεται από πάροχο 
πληροφόρησης και δίνεται από διαπραγματευτή που 
δραστηριοποιείται σε άλλη αγορά ή μηχανισμό (πλατ¬ 
φόρμα) διαπραγμάτευσης, υπό την προϋπόθεση ότι ο 
συγκεκριμένος διαπραγματευτής πραγματοποιεί αντι¬ 
προσωπευτικούς όγκους επί του εν λόγω προϊόντος, 
αλλιώς. 

(δ) Τιμή ζήτησης, η οποία δημοσιεύεται από πάροχο 
πληροφόρησης και δίνεται από τον επικεφαλής της 
έκδοσης του εν λόγω χρηματοπιστωτικού μέσου (Ιβαά 
πιαηαρθΓ), υπό την προϋπόθεση ότι η εν λόγω τιμή δεν 
αποκλίνει από την τιμή που προκύπτει από μεθοδολογία 
ή μοντέλο αποτίμησης που είναι συμβατό με τις αρχές 
και τους κανόνες των ΔΠΧΑ που διέπουν την αποτίμη¬ 
ση των χρηματοοικονομικών μέσων και χρησιμοποιεί η 
εταιρεία διαχείρισης του Τ.Ε.Α., αλλιώς. 

(ε) Τιμή αποτίμησης, η οποία δίνεται από τον εκδό¬ 
τη του συγκεκριμένου χρηματοπιστωτικού μέσου, υπό 
την προϋπόθεση ότι η εν λόγω τιμή δεν αποκλίνει από 
την τιμή που προκύπτει από μεθοδολογία ή μοντέλο 
αποτίμησης που είναι συμβατό με τις αρχές και τους 
κανόνες των ΔΠΧΑ που διέπουν την αποτίμηση των 
χρηματοοικονομικών μέσων και χρησιμοποιεί η εταιρεία 
διαχείρισης του Τ.Ε.Α. 

Η λήψη των ανωτέρω τιμών πραγματοποιείται το πρωί 
της επόμενης από την ημερομηνία αποτίμησης ημέρα 
και αφορά τιμές κατά την 24:00 ώρα της ημερομηνίας 
αποτίμησης. 

4. Κατ’ εξαίρεση, επιτρέπεται παρέκκλιση από τον 
τρόπο αποτίμησης των εδαφίων (α), (β) και (γ) της 
παραγράφου 3 μόνο σε εξαιρετικές περιπτώσεις και 
εφόσον αποδεικνύεται ότι ο τρόπος αποτίμησης των 
εδαφίων (α), (β) και (γ) της παραγράφου 3 θα οδηγούσε 
σε αποτίμηση που δεν αντιστοιχεί στην εύλογη αξία 
του χρηματοπιστωτικού μέσου. Η παρέκκλιση, καθώς 
και τα στοιχεία που αποδεικνύουν την αναγκαιότητα 
της παρέκκλισης, που αφορούν στο συγκεκριμένο χρη¬ 
ματοπιστωτικό μέσο, και η αξία που θα είχε το χρημα¬ 
τοπιστωτικό μέσο αν δεν είχε πραγματοποιηθεί η πα¬ 
ρέκκλιση, γνωστοποιούνται στις σημειώσεις της ετήσιας 
έκθεσης του Τ.Ε.Α. 

5. Χρηματοπιστωτικά μέσα εισηγμένα σε οργανωμένη 
αγορά τα οποία βρίσκονται σε καθεστώς αναστολής 
διαπραγμάτευσης, καθώς και εκείνα για τα οποία δεν 
υπάρχει ενεργή αγορά, καθώς και στοιχεία του ενερ¬ 
γητικού του Τ.Ε.Α., τα οποία είτε δεν έχουν εισαχθεί 
προς διαπραγμάτευση σε οργανωμένη αγορά ή άλλη 
εποπτευόμενη αγορά που λειτουργεί κανονικά και είναι 
αναγνωρισμένη και ανοικτή στο κοινό, είτε έχουν δια¬ 
γράφει από οργανωμένη αγορά ή άλλη εποπτευόμενη 
αγορά που λειτουργεί κανονικά και είναι αναγνωρισμένη 
και ανοικτή στο κοινό, αποτιμώνται βάσει μεθοδολογίας 
ή μοντέλου αποτίμησης το οποίο είναι συμβατό με τις 
αρχές και τους κανόνες των ΔΠΧΑ που διέπουν την 
αποτίμηση των χρηματοπιστωτικών μέσων. 

6. Στις περιπτώσεις αποτίμησης των χρηματοπιστω¬ 
τικών μέσων σύμφωνα με τις παραγράφους 4 και 5 της 
παρούσας, γνωστοποιούνται οι ακόλουθες πληροφορίες 
στην ετήσια έκθεση του Τ.Ε.Α.: 

(α) η ονομασία και περιγραφή της τεχνικής αποτίμη¬ 
σης που εφαρμόστηκε, περιλαμβανομένης, κατ’ ελάχι- 
στον, της μεθοδολογίας και των παραμέτρων/εισροών 
στο μοντέλο αποτίμησης, 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


40765 


(β) ο τρόπος προσδιορισμού των τιμών των παραμέ¬ 
τρων/εισροών του μοντέλου αποτίμησης, 

(γ) η συνοπτική παρουσίαση της ανάλυσης ευαισθησί¬ 
ας της τεχνικής αποτίμησης στις μεταβολές των παρα¬ 
μέτρων/εισροών του μοντέλου αποτίμησης, σε επίπεδο 
του 1%, 5% και 10%, 

(δ) σε περίπτωση που για τον προσδιορισμό μιας πα¬ 
ραμέτρου/εισροής στο μοντέλο αποτίμησης δεν υπάρ¬ 
χουν αγοραίες τιμές και εφαρμόστηκε για την παράμε¬ 
τρο ή εισροή αυτή τεχνική αποτίμησης, υποβάλλονται 
οι γνωστοποιήσεις των εδαφίων (α) έως (γ). 

Άρθρο 6 

Αποτίμηση ακινήτων 

1. Η αποτίμηση της αξίας της ακίνητης περιουσίας 
του Τ.Ε.Α. διενεργείται με τους ακόλουθους τρόπους: 

(1) Μέθοδος συγκριτικών στοιχείων 

(2) Μέθοδος Κεφαλαιοποίησης 

(3) Μέθοδος Υπολοίπων 

(4) Μέθοδος κερδών 

(5) Μέθοδος Αντικατάστασης 

(6) Μέθοδος Αντιπαροχής. 

Η αξία του ακινήτου θα προκύπτει ως ο σταθμισμένος 
μέσος όρος των αξιών που προκύπτουν από τις μεθό¬ 
δους αποτίμησης που χρησιμοποιήθηκαν. 

Επιτρέπεται, κατά την κρίση του εκτιμητή, η μη χρη¬ 
σιμοποίηση μιας ή περισσοτέρων από τις ανωτέρω με¬ 
θόδους αποτίμησης, εφόσον συντρέχουν, σωρευτικά, οι 
ακόλουθες προϋποθέσεις: 

α) Η χρησιμοποίηση αυτών των μεθόδων θα οδηγούσε, 
κατά την κρίση του εκτιμητή, σε αποτέλεσμα που δε 
θα απέδιδε την πραγματική αξία του συγκεκριμένου 
ακινήτου. 

β) Ο εκτιμητής αιτιολογεί αναλυτικά με έκθεσή του 
την απόφασή του για την μη χρησιμοποίηση των συ¬ 
γκεκριμένων μεθόδων. 

γ) Γίνεται χρήση τουλάχιστον δύο (2) από τις παρα¬ 
πάνω μεθόδους. 

Το Τ.Ε.Α. θέτει στη διάθεση της Επιτροπής Κεφαλαι¬ 
αγοράς το περιεχόμενο των παραπάνω εκθέσεων του 
ορκωτού εκτιμητή, εφόσον αυτές ζητηθούν. Με εντολή 
της αρμόδιας υπηρεσίας της Επιτροπής Κεφαλαιαγοράς 
το περιεχόμενο των εκθέσεων μπορεί να προσαρτά- 
ται στην ετήσια έκθεση του Τ.Ε.Α., όταν αυτό κρίνεται 
αναγκαίο για την προστασία των επενδυτών ή για την 
ασφάλεια και διαφάνεια των συναλλαγών στην κεφα¬ 
λαιαγορά. 

Αρθρο 7 

Ελάχιστο περιεχόμενο 

Ο κανονισμός επενδύσεων των Ταμείων Επαγγελμα¬ 
τικής Ασφάλισης περιέχει κατ’ ελάχιστον τα παρακάτω: 

1. Την επωνυμία και τη διάρκεια του Τ.Ε.Α. και την 
επωνυμία της εταιρείας διαχείρισης, εφόσον το Τ.Ε.Α. 
δεν διαχειρίζεται το ίδιο τις επενδύσεις του. 

2. Την επωνυμία του θεματοφύλακα των επενδύσεων 
του Τ.Ε.Α και την περιγραφή των κυριότερων υποχρε- 
ώσεών του. 

3. Τον επενδυτικό σκοπό του Τ.Ε.Α. και την επενδυτική 
του πολιτική σχετικά με τους επιδιωκόμενους στόχους, 
σε συνάρτηση με τις ιδιαίτερες ανάγκες του. 

4. Το είδος των επενδύσεων στις οποίες προβαίνει 
και τους επενδυτικούς περιορισμούς και όρια τα οποία 


θέτει καθώς και την τυχόν επιλογή δείκτη συγκριτικής 
αξιολόγησης (όθηοΙιπΊ3ΐ·|<). 

5. Την τυχόν πρόθεση του Τ.Ε.Α, στο πλαίσιο της 
αποτελεσματικής διαχείρισης του χαρτοφυλακίου του, 
αλλά και της αντιστάθμισης του επενδυτικού κινδύνου, 
να λαμβάνει θέσεις αγοράς ή πώλησης σε παράγωγα 
χρηματοοικονομικά προϊόντα. 

6. Τους τρόπους και τις μεθόδους που χρησιμοποιεί 
το Τ.Ε.Α. προκειμένου να αποτιμά τα στοιχεία των επεν- 
δύσεών του, σύμφωνα με τα οριζόμενα στη νομοθεσία. 

7. Τον προσδιορισμό ανώτατου ορίου αναλαμβανόμε¬ 
νου κινδύνου, τις διαδικασίες και τεχνικές διαχείρισης 
κινδύνων που επιτρέπουν στο Τ.Ε.Α. να ελέγχει και να 
υπολογίζει τους κινδύνους του χαρτοφυλακίου του και 
την επίδρασή τους στη συνολική επενδυτική πολιτική. 

8. Τις προμήθειες, αμοιβές και έξοδα που βαρύνουν το 
Τ.Ε.Α. καθώς και τον τρόπο υπολογισμού των εν λόγω 
προμηθειών, αμοιβών και εξόδων. 

9. Τη διαδικασία επικαιροποίησης του κανονισμού 
επενδύσεων και την άμεση ενημέρωση των αρμοδίων 
εποπτικών αρχών μετά από κάθε τροποποίηση. 

Αρθρο 8 

Έναρξη ισχύος και μεταβατικές διατάξεις 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

2. Τ.Ε.Α. που υφίστανται κατά την έναρξη ισχύος της 
παρούσας απόφασης, οφείλουν να διενεργήσουν την 
πρώτη αποτίμηση των περιουσιακών τους στοιχείων, 
σύμφωνα με τις διατάξεις της παρούσας απόφασης, με 
ημερομηνία αναφοράς την 31 Δεκεμβρίου 2014. 

3. Τ.Ε.Α. που υφίστανται κατά την έναρξη ισχύος της 
παρούσας απόφασης οφείλουν να καταρτίσουν κανονι¬ 
σμό επενδύσεων, σύμφωνα με το άρθρο 3, εντός ενός (1) 
μηνάς από τη δημοσίευση της παρούσας απόφασης και 
να τον υποβάλουν στο Υπουργείο Εργασίας, Κοινωνικής 
Ασφάλισης και Πρόνοιας στην Επιτροπή Κεφαλαιαγοράς 
και στην Εθνική Αναλογιστική Αρχή. 

4. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. Φ. 51010/45802/1145 (2) 

Οργανωτικές απαιτήσεις των Ταμείων Επαγγελματι¬ 
κής Ασφάλισης. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Την παράγραφο 2β του άρθρου 8 του νόμου 
3029/2002 «Μεταρρύθμιση συστήματος κοινωνικής 
ασφάλισης» (Α' 160), όπως αυτή προστέθηκε με την 
παράγραφο Ι.Α. του άρθρου 180 του νόμου 4261/2014 
«Πρόσβαση στη δραστηριότητα των Πιστωτικών Ιδρυ¬ 
μάτων και προληπτική εποπτεία Πιστωτικών ιδρυμάτων 
και επιχειρήσεων (ενσωμάτωση της οδηγίας 2013/36/ 
ΕΕ) κατάργηση του Ν. 3601/2007 και άλλες διατάξεις» 
(Α' 107). 

2. Τις διατάξεις των άρθρων 48, 51, 52 και 90 του «Κώ¬ 
δικα Νομοθεσίας για την Κυβέρνηση και τα Κυβερνητικά 
Όργανα», που κυρώθηκε με το άρθρο πρώτο του Π.δ./ 
τος 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (Α' 98). 

3. Τ ις διατάξεις του Π.δ/τος 85/2012 (Α' 141) «Ιδρυση 
και μετονομασία Υπουργείων, μεταφορά και κατάργηση 
υπηρεσιών» όπως τροποποιήθηκε με το Π.δ. 88/2012 (Α' 
143) «Τροποποίηση του Π.δ/τος 85/2012 (Α' 141) «Ιδρυση 
και μετονομασία Υπουργείων, μεταφορά και κατάργηση 
υπηρεσιών». 

4. Τ ις διατάξεις του Π.δ/τος 86/2012 (Α' 141) «Διορισμός 
Υπουργών, Αναπληρωτών Υπουργών και Υφυπουργών» 
και τις διατάξεις του Π.δ/τος 89/2014 (Α' 134) «Διορισμός 
Υπουργών, Αναπληρωτών Υπουργών και Υφυπουργών». 

5. Τις διατάξεις της αρ. οικ. 38440/7537/03.11.2014 
υπουργικής απόφασης «Καθορισμός αρμοδιοτήτων 
των Υφυπουργών Εργασίας, Κοινωνικής Ασφάλισης και 
Πρόνοιας Βασιλείου Κεγκέρογλου, Αντωνίου Μπέζα και 
Ιωάννη Πλακιωτάκη», (Β' 2972). 

6. Τις διατάξεις του Π.δ/τος 113/2014 «Οργανισμός 
Υπουργείου Εργασίας, Κοινωνικής Ασφάλισης και Πρό¬ 
νοιας», (Α' 180). 

7. Την υπ’ αρ. 24/697/10.11.2014 απόφαση του Διοικητι¬ 
κού Συμβουλίου της Επιτροπής Κεφαλαιαγοράς. 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

ΚΕΦΑΛΑΙΟ 1 

Αντικείμενο, πεδίο εφαρμογής και ορισμοί 

Άρθρο 1 
Αντικείμενο 

Σκοπός της παρούσας απόφασης είναι ο καθορισμός 
των οργανωτικών απαιτήσεων, με βάση τις οποίες θα 
χορηγείται η απαιτούμενη, με βάση την περίπτωση β' 
της παραγράφου 2 του άρθρου 8 του Ν. 3029/2002 όπως 
ισχύει, έγκριση της Επιτροπής Κεφαλαιαγοράς για τα 
Ταμεία Επαγγελματικής Ασφάλισης που διαχειρίζονται 
τα ίδια τις επενδύσεις τους. 

Άρθρο 2 

Πεδίο εφαρμογής 

Η παρούσα απόφαση εφαρμόζεται στα Ταμεία Επαγ¬ 
γελματικής Ασφάλισης που διαχειρίζονται τα ίδια τις 
επενδύσεις τους. 

Άρθρο 3 

Ορισμοί 

Για τους σκοπούς της παρούσας απόφασης ισχύουν 
οι ακόλουθοι ορισμοί 

«Ταμείο Επαγγελματικής Ασφάλισης», ή «Τ.Ε.Α.» για 
τους σκοπούς της παρούσας απόφασης: το νομικό πρό¬ 
σωπο ιδιωτικού δικαίου μη κερδοσκοπικού χαρακτήρα 
που ιδρύεται και λειτουργεί σύμφωνα με τις διατάξεις 
του Ν. 3029/2002, όπως ισχύει, υπό την εποπτεία του 
Υπουργείου Εργασίας, Κοινωνικής Ασφάλισης και Πρό¬ 
νοιας. 

«Αρμόδιο πρόσωπο» όσον αφορά το Τ.Ε.Α. μπορεί να 
είναι ένα από τα ακόλουθα πρόσωπα: 

α) διευθυντικό στέλεχος του Τ.Ε.Α., 

β) υπάλληλος του Τ.Ε.Α., καθώς και κάθε άλλο φυσικό 
πρόσωπο που παρέχει υπηρεσίες για λογαριασμό και 
υπό την ευθύνη του Τ.Ε.Α., και 


γ) το πρόσωπο που παρέχει άμεσα υπηρεσίες στο 
Τ.Ε.Α., προς το οποίο το Τ.Ε.Α. έχει αναθέσει τη διεξα¬ 
γωγή για λογαριασμό του μίας ή περισσοτέρων από 
τις λειτουργίες του, 

«Διοικητικό συμβούλιο»: το διοικητικό συμβούλιο ή 
άλλο διοικητικό όργανο του Τ.Ε.Α., 

«Κίνδυνος αντισυμβαλλομένου»: ο κίνδυνος εμφάνισης 
ζημιών για το Τ.Ε.Α., ο οποίος ενδέχεται να προκύψει, 
εάν ο αντισυμβαλλόμενος του Τ.Ε.Α. σε μία συναλλαγή 
δεν τηρήσει τις υποχρεώσεις του έως την οριστικοποί- 
ηση/εκκαθάριση της συναλλαγής, 

«Κίνδυνος ρευστότητας»: ο κίνδυνος που ενδέχεται να 
προκύψει, εάν μία θέση του χαρτοφυλακίου του Τ.Ε.Α. 
δεν είναι εφικτό να ρευστοποιηθεί ή να «κλείσει» με 
περιορισμένο κόστος εντός ευλόγου χρονικού διαστή¬ 
ματος, με αποτέλεσμα να καθίσταται δυσχερής η δυνα¬ 
τότητα συμμόρφωσης του Τ.Ε.Α. στις υποχρεώσεις του, 
«Κίνδυνος αγοράς»: ο κίνδυνος εμφάνισης ζημιών για 
το Τ.Ε.Α., ο οποίος ενδέχεται να προκύψει από τη δια¬ 
κύμανση της αγοραίας αξίας των θέσεων του χαρτο¬ 
φυλακίου του Τ.Ε.Α., λόγω μεταβολών σε παραμέτρους 
της αγοράς, όπως τα επιτόκια, οι ισοτιμίες ξένου συ¬ 
ναλλάγματος, οι τιμές μετοχών και εμπορευμάτων ή η 
φερεγγυότητα ενός εκδότη, 

«Λειτουργικός κίνδυνος»: ο κίνδυνος εμφάνισης ζημιών 
για το Τ.Ε.Α., ο οποίος ενδέχεται να προκύψει από ανε¬ 
παρκείς εσωτερικές διαδικασίες και αδυναμίες όσον 
αφορά το προσωπικό και τα συστήματα του Τ.Ε.Α. ή 
από εξωτερικούς παράγοντες. Στον λειτουργικό κίνδυνο 
περιλαμβάνονται ο νομικός κίνδυνος, ο κίνδυνος τεκμη¬ 
ρίωσης και ο κίνδυνος που ενδέχεται να προκύψει κατά 
την εκτέλεση των διαδικασιών διαπραγμάτευσης, δια¬ 
κανονισμού και αποτίμησης για λογαριασμό του Τ.Ε.Α. 

ΚΕΦΑΛΑΙΟ 2 

Διοικητικές διαδικασίες και μηχανισμοί ελέγχου 

ΤΜΗΜΑ 1 
Γ ενικές αρχές 

Αρθρο 4 

Γ ενικές απαιτήσεις όσον αφορά τις διαδικασίες και 
την οργάνωση σχετικά με τη διαχείριση επενδύσεων 

1. Το Τ.Ε.Α., λαμβάνοντας υπόψη τη φύση, την έκταση 
και την πολυπλοκότητα των εργασιών του, καθώς και τη 
φύση και το εύρος των υπηρεσιών και δραστηριοτήτων 
που ασκεί στο πλαίσιο των εργασιών του, πληροί τις 
ακόλουθες προϋποθέσεις: 

α) θεσπίζει και εφαρμόζει διαδικασίες λήψης αποφά¬ 
σεων, καθώς και οργανωτική διάρθρωση, μέσω εσωτε¬ 
ρικού κανονισμού, στον οποίο προσδιορίζεται σαφώς 
και με τεκμηριωμένο τρόπο η ιεραρχία εντός του Τ.Ε.Α., 
η διαδικασία χειρισμού των θεμάτων από ανώτερη ιε¬ 
ραρχικά βαθμίδα και η κατανομή λειτουργιών και αρ¬ 
μοδιοτήτων, 

β) διασφαλίζει ότι τα αρμόδια πρόσωπα γνωρίζουν 
τις διαδικασίες που πρέπει να εφαρμόζουν κατά την 
άσκηση των καθηκόντων τους, 
γ) θεσπίζει και τηρεί κατάλληλους μηχανισμούς εσω¬ 
τερικού ελέγχου που διασφαλίζουν τη συμμόρφωση του 
Τ.Ε.Α. με τις αποφάσεις και τις διαδικασίες σε όλα τα 
επίπεδα της ιεραρχικής του δομής, 
δ) θεσπίζει και τηρεί αποτελεσματική διαδικασία ανα¬ 
φορών εσωτερικής πληροφόρησης και επικοινωνίας σε 
όλες τις βαθμίδες ιεραρχίας, καθώς και αποτελεσματική 

ροή πληροφοριών από και προς τρίτα εμπλεκόμενα 
πρόσωπα, και 

ε) τηρεί τουλάχιστον για πέντε (5) έτη, με την επιφύ¬ 
λαξη άλλων διατάξεων, κατάλληλα και τακτικά αρχεία 
των εργασιών και της εσωτερικής του οργάνωσης. 

2. Το Τ.Ε.Α. θεσπίζει και τηρεί συστήματα και διαδικα¬ 
σίες κατάλληλες για τη διαφύλαξη της ασφάλειας, της 
ακεραιότητας και της εμπιστευτικότητας των πληρο¬ 
φοριών, λαμβανομένης υπόψη της φύσης των εκάστοτε 
πληροφοριών. 

3. Το Τ.Ε.Α. θεσπίζει και τηρεί κατάλληλη πολιτική 
συνέχειας των εργασιών του που διασφαλίζει σε πε¬ 
ρίπτωση διακοπής των συστημάτων και διαδικασιών 
του τη διαφύλαξη των απαραίτητων δεδομένων και 
λειτουργιών του και τη διατήρηση των υπηρεσιών και 
δραστηριοτήτων του ή, όταν αυτό δεν είναι δυνατόν, 
την έγκαιρη ανάκτηση των απαραίτητων δεδομένων 
και λειτουργιών και την έγκαιρη αποκατάσταση των 
υπηρεσιών και δραστηριοτήτων του. 

4. Το Τ.Ε.Α. θεσπίζει και εφαρμόζει διαδικασίες λογι¬ 
στικής αποτύπωσης, ώστε να είναι σε θέση, όταν ζη¬ 
τηθεί από τις αρμόδιες εποπτικές αρχές, να υποβάλλει 
εγκαίρως σε αυτές οικονομικές καταστάσεις που να 
αποτυπώνουν την πραγματική και ακριβή εικόνα της 
χρηματοοικονομικής του κατάστασης και πληρούν όλα 
τα ισχύοντα λογιστικά πρότυπα και κανόνες. 

5. Το Τ.Ε.Α. παρακολουθεί και αξιολογεί τακτικά την 
καταλληλότητα και την αποτελεσματικότητα των συ¬ 
στημάτων, των μηχανισμών εσωτερικού ελέγχου και των 
ρυθμίσεων που αναφέρονται στις παραγράφους 1 έως 
4 και λαμβάνει κατάλληλα μέτρα για την αντιμετώπιση 
τυχόν ανεπαρκειών. 

6. Το Τ.Ε.Α. απασχολεί έναν (1) τουλάχιστον διαχει¬ 
ριστή επενδύσεων που διαθέτει πιστοποιητικό καταλ¬ 
ληλότητας στη διαχείριση χαρτοφυλακίου, το οποίο 
είτε έχει χορηγηθεί από την Επιτροπή Κεφαλαιαγοράς 
ή την Τράπεζα της Ελλάδος, είτε έχει αποκτηθεί στο 
εξωτερικό και αναγνωρισθεί από την Επιτροπή Κεφα¬ 
λαιαγοράς ή την Τράπεζα της Ελλάδος. 

Το Τ.Ε.Α. υποβάλλει στην Επιτροπή Κεφαλαιαγοράς 
τα στοιχεία του διαχειριστή και των μελών της Επεν¬ 
δυτικής Επιτροπής του, η οποία απαρτίζεται από του¬ 
λάχιστον τρία (3) μέλη συμπεριλαμβανομένου του δια¬ 
χειριστή, (βιογραφικό σημείωμα, τίτλοι σπουδών, πράξη 
διορισμού, ερωτηματολόγιο σύμφωνα με το σχέδιο που 
έχει αναρτηθεί στην ιστοσελίδα της Επιτροπής Κεφα¬ 
λαιαγοράς, αντίγραφο ποινικού μητρώου, πιστοποιητι¬ 
κό μη πτώχευσης, φορολογική ενημερότητα, υπεύθυνη 
δήλωση του Ν. 1599/1986 ως προς την ακρίβεια των 
υποβαλλόμενων στοιχείων) εντός πέντε (5) εργασίμων 
ημερών από το διορισμό τους. Επίσης, το Τ.Ε.Α. γνωστο¬ 
ποιεί στην Επιτροπή Κεφαλαιαγοράς τυχόν ανάκληση 
της πράξης διορισμού τους ή παραίτηση τους εντός 
πέντε (5) εργασίμων ημερών, αναφέροντας ταυτόχρονα 
τους λόγους της ανάκλησης. 

Εάν η Επιτροπή Κεφαλαιαγοράς κρίνει ότι τα παραπά¬ 
νω πρόσωπα δε διαθέτουν την απαιτούμενη αξιοπιστία 
και επαγγελματική εμπειρία, ζητεί από το Τ.Ε.Α. την άμε¬ 
ση απομάκρυνση τους. Κατά την ανωτέρω αξιολόγηση 
εφαρμόζονται αναλογικά οι διατάξεις της απόφασης 
4/452/1.11.2007 του Διοικητικού Συμβουλίου της Επιτρο¬ 
πής Κεφαλαιαγοράς (ΦΕΚ Β' 2138). 

7. Η Επενδυτική Επιτροπή είναι αρμόδια για τη δια¬ 
μόρφωση της επενδυτικής πολιτικής του Τ.Ε.Α. και οι 
αποφάσεις της τηρούνται σε αρχείο. 


8. Το Τ.Ε.Α. συντάσσει κανονισμό επενδύσεων και κα¬ 
θορίζει λεπτομερείς διαδικασίες λήψης και εκτέλεσης 
των επενδυτικών αποφάσεων, οι οποίες αφορούν, μετα¬ 
ξύ άλλων, τις αρμοδιότητες της Επενδυτικής Επιτροπής, 
τα μέγιστα επιτρεπτά ποσοτικά όρια επένδυσης ανά 
Διαχειριστή και τον ορισμό των προσώπων που ευθύνο- 
νται για την τήρηση των επενδυτικών αποφάσεων, την 
παρακολούθηση των επενδύσεων και την αξιολόγηση 
της πολιτικής διαχείρισης. 

9. Το Τ.Ε.Α. διασφαλίζει ότι η συνομολόγηση και η 
επιβεβαίωση των συναλλαγών ή άλλων διαχειριστικών 
πράξεων γίνεται από διαφορετικά πρόσωπα. 

Άρθρο 5 
Πόροι 

1. Το Τ.Ε.Α. απασχολεί προσωπικό με τις ικανότητες, 
τις γνώσεις και την εξειδίκευση που απαιτούνται για την 
αποτελεσματική άσκηση των καθηκόντων του. 

2. Το Τ.Ε.Α. διαθέτει τους απαραίτητους πόρους και 
την τεχνογνωσία, ώστε να μπορεί να παρακολουθεί 
αποτελεσματικά τις δραστηριότητες που διεξάγουν τρί¬ 
τα πρόσωπα για λογαριασμό του κατόπιν ανάθεσης, 
ιδίως όσον αφορά τη διαχείριση των επενδύσεων και 
των κινδύνων που ενδέχεται να προκύπτουν από την 
ανάθεση. 

3. Το Τ.Ε.Α. διασφαλίζει ότι η άσκηση διαφορετικών 
λειτουργιών από τα αρμόδια πρόσωπα, δεν εμποδίζει, 
ούτε είναι πιθανό να εμποδίσει τα πρόσωπα αυτά να 
ασκούν όλα τα καθήκοντα τους με επιμέλεια, εντιμότητα 
και επαγγελματισμό. 

4. Για τους σκοπούς που αναφέρονται στις παρα¬ 
γράφους 1, 2 και 3, το Τ.Ε.Α. λαμβάνει υπόψη τη φύση, 
την έκταση και την πολυπλοκότητα των εργασιών του, 
καθώς και τη φύση και το εύρος των υπηρεσιών και δρα¬ 
στηριοτήτων που ασκεί στο πλαίσιο των εργασιών του. 

ΤΜΗΜΑ 2 

Διοικητικές και λογιστικές διαδικασίες 

Αρθρο 6 

Χειρισμός παραπόνων 

1. Το Τ.Ε.Α. θεσπίζει και τηρεί αποτελεσματικές και 
διαφανείς διαδικασίες για τον άμεσο χειρισμό, με κάθε 
επιμέλεια, παραπόνων των ασφαλισμένων που αφορούν 
θέματα διαχείρισης των επενδύσεων του. 

2. Το Τ.Ε.Α. τηρεί αρχείο για τα παράπονα των ασφα¬ 
λισμένων και για τα μέτρα που έλαβε για το χειρισμό 
τους. 

3. Οι ασφαλισμένοι δεν επιβαρύνονται για το χειρισμό 
των παραπόνων τους από το Τ.Ε.Α., ούτε για τις πληρο¬ 
φορίες που δύνανται να λάβουν από το Τ.Ε.Α. αναφορικά 
με τις διαδικασίες που αναφέρονται στην παράγραφο 1. 

Άρθρο 7 

Ηλεκτρονική επεξεργασία δεδομένων 

1. Το Τ.Ε.Α. διαθέτει κατάλληλα ηλεκτρονικά συστήμα¬ 
τα που καθιστούν δυνατή την άμεση και ορθή καταγρα¬ 
φή κάθε συναλλαγής στο χαρτοφυλάκιο του, με σκοπό 
την τήρηση των προβλεπομένων στα άρθρα 13 και 14. 

2. Το Τ.Ε.Α. διασφαλίζει υψηλό επίπεδο ασφάλειας 
κατά την ηλεκτρονική επεξεργασία δεδομένων, καθώς 
και την ακεραιότητα και εμπιστευτικότητα των κατα- 
γεγραμμένων πληροφοριών. 

3. Το Τ.Ε.Α. οφείλει να διαθέτει μηχανογραφικό σύ¬ 
στημα, το οποίο θα διασφαλίζει επιπλέον τα παρακάτω: 

(α) η δυνατότητα πρόσβασης των διαφόρων χρηστών 
στα στοιχεία και τη λειτουργία του μηχανογραφικού 
συστήματος είναι προκαθορισμένη και αναφέρεται στον 
εσωτερικό κανονισμό, 
και 

(β) τηρείται σε ασφαλή χώρο εφεδρικό αρχείο των 
αποθηκευμένων στο μηχανογραφικό του σύστημα πλη¬ 
ροφοριών (όαο!< υρ). 

Άρθρο 8 

Λογιστικές διαδικασίες 

1. Το Τ.Ε.Α. θεσπίζει και εφαρμόζει διαδικασίες λο¬ 
γιστικής αποτύπωσης που αναφέρονται στην παρά¬ 
γραφο 4 του άρθρου 4, με σκοπό την προστασία των 
ασφαλισμένων. Το Τ.Ε.Α. τηρεί τα λογιστικά αρχεία των 
επενδύσεων του με τρόπο που να καθιστά δυνατή την 
άμεση επισκόπηση ανά πάσα στιγμή, όλων των επιμέ- 
ρους στοιχείων ενεργητικού και παθητικού, καθώς και 
των αποτελεσμάτων των επενδύσεων. 

2. Το Τ.Ε.Α. θεσπίζει και τηρεί λογιστικές πολιτικές και 
διαδικασίες, σύμφωνα με τους λογιστικούς κανόνες της 
ελληνικής νομοθεσίας, ώστε να διασφαλίζεται ότι η αξία 
του καθαρού ενεργητικού υπολογίζεται με ορθότητα 
και ακρίβεια. 

3. Το Τ.Ε.Α. θεσπίζει και τηρεί κατάλληλες διαδικασί¬ 
ες για την ορθή και ακριβή αποτίμηση των στοιχείων 
ενεργητικού και παθητικού, με βάση τους κανόνες απο¬ 
τίμησης της παρούσας απόφασης. 

ΤΜΗΜΑ 3 

Μηχανισμοί εσωτερικού ελέγχου 

Άρθρο 9 

Ευθύνη μελών Διοικητικού Συμβουλίου και 
διευθυντικών στελεχών αρμόδιων για τις επενδύσεις 

1. Το Τ.Ε.Α. διασφαλίζει ότι τα μέλη του Διοικητικού 
του Συμβουλίου και τα διευθυντικά του στελέχη που 
είναι αρμόδια για τις επενδύσεις, όπως αυτά ορίζονται 
από το Διοικητικό του Συμβούλιο, είναι υπεύθυνα για 
τη συμμόρφωση του Τ.Ε.Α. ως προς τις υποχρεώσεις 
του που απορρέουν από τις διατάξεις του Ν. 3029/2002 
όπως ισχύει. 

2. Το Τ.Ε.Α. διασφαλίζει ότι τα πρόσωπα της παρα¬ 
γράφου 1: 

α) είναι υπεύθυνα για την εφαρμογή της γενικής 
επενδυτικής πολιτικής, όπως αυτή προσδιορίζεται στο 
καταστατικό του, 

β) επιβλέπουν την υλοποίηση των επενδυτικών στρα¬ 
τηγικών του Τ.Ε.Α., 

γ) είναι υπεύθυνα για την ύπαρξη στο Τ.Ε.Α. μόνιμης 
και αποτελεσματικής λειτουργίας εσωτερικού ελέγχου, 
σύμφωνα με το άρθρο 10, ακόμη και στην περίπτωση 
που η λειτουργία εσωτερικού ελέγχου έχει ανατεθεί 
και ασκείται από τρίτα πρόσωπα, 
δ) διασφαλίζουν και επιβεβαιώνουν σε τακτική βάση 
ότι η γενική επενδυτική πολιτική, οι επενδυτικές στρα¬ 
τηγικές και τα όρια κινδύνου εφαρμόζονται ορθά και 
αποτελεσματικά, ακόμη και στην περίπτωση που η λει¬ 
τουργία της διαχείρισης κινδύνων έχει ανατεθεί και 
ασκείται από τρίτα πρόσωπα, 
ε) εγκρίνουν και αξιολογούν σε τακτική βάση την κα¬ 
ταλληλότητα των εσωτερικών διαδικασιών λήψης επεν¬ 


δυτικών αποφάσεων, ώστε να διασφαλίζεται ότι οι εν 
λόγω αποφάσεις είναι σύμφωνες με τις εγκεκριμένες 
επενδυτικές στρατηγικές και 

στ) εγκρίνουν και αξιολογούν σε τακτική βάση την 
πολιτική διαχείρισης κινδύνων, καθώς και τις ρυθμίσεις, 
διαδικασίες και τεχνικές που διαθέτει το Τ.Ε.Α. για την 
εφαρμογή της πολιτικής αυτής. 

3. Το Τ.Ε.Α. διασφαλίζει επίσης ότι τα πρόσωπα της 
παραγράφου 1: 

α) αξιολογούν σε τακτική βάση την αποτελεσματικό- 
τητα των πολιτικών, των ρυθμίσεων και των διαδικασιών 
που το Τ.Ε.Α. έχει θεσπίσει για τη συμμόρφωση του στις 
υποχρεώσεις του που απορρέουν από τις διατάξεις του 
Ν. 3029/2002 όπως ισχύει και β) λαμβάνουν κατάλληλα 
μέτρα για την αντιμετώπιση τυχόν ανεπαρκειών. 

4. Το Τ.Ε.Α. διασφαλίζει ότι τα πρόσωπα της παρα¬ 
γράφου 1 λαμβάνουν σε τακτική βάση και τουλάχιστον 
ετησίως, γραπτές εκθέσεις επί θεμάτων εσωτερικού 
ελέγχου και διαχείρισης κινδύνων, στις οποίες πρέπει 
ιδίως να αναφέρεται εάν λήφθηκαν τα κατάλληλα δι¬ 
ορθωτικά μέτρα στις περιπτώσεις που διαπιστώθηκαν 
ανεπάρκειες. 

5. Το Τ.Ε.Α. διασφαλίζει ότι τα ανωτέρω διευθυντικά 
του στελέχη υποβάλλουν στο Διοικητικό του Συμβούλιο 
σε τακτική βάση εκθέσεις σχετικά με την εφαρμογή των 
επενδυτικών στρατηγικών και των εσωτερικών διαδικα¬ 
σιών λήψης επενδυτικών αποφάσεων, σύμφωνα με τις 
περιπτώσεις β) έως ε) της παραγράφου 2. 

Αρθρο 10 

Μόνιμη λειτουργία εσωτερικού ελέγχου 

1. Το Τ.Ε.Α. θεσπίζει και διατηρεί αποτελεσματική λει¬ 
τουργία εσωτερικού ελέγχου ανεξάρτητη από τις άλλες 
λειτουργίες και δραστηριότητές του. 

2. Στη λειτουργία εσωτερικού ελέγχου της παραγρά¬ 
φου 1 περιλαμβάνονται οι εξής αρμοδιότητες: 

α) η θέσπιση και τήρηση προγράμματος εσωτερικού 
ελέγχου για την εξέταση και αξιολόγηση της καταλ¬ 
ληλότητας και αποτελεσματικότητας των συστημάτων, 
των μηχανισμών εσωτερικού ελέγχου και των ρυθμίσε¬ 
ων του Τ.Ε.Α. καθώς και η σύνταξη γραπτών εκθέσεων 
εσωτερικού ελέγχου σε τριμηνιαία βάση, 

β) η διατύπωση συστάσεων με βάση τα αποτελέσματα 
των εργασιών που πραγματοποιούνται σύμφωνα με την 
περίπτωση α), 

γ) η εξακρίβωση της συμμόρφωσης του Τ.Ε.Α. με τις 
συστάσεις της περίπτωσης β), και 

δ) η υποβολή γραπτών εκθέσεων για θέματα εσω¬ 
τερικού ελέγχου σύμφωνα με την παράγραφο 4 του 
άρθρου 9. 

3. Το Τ.Ε.Α ορίζει υπεύθυνο εσωτερικού ελέγχου, ο 
οποίος φέρει την ευθύνη για τη λειτουργία εσωτερικού 
ελέγχου και για την υποβολή των γραπτών εκθέσεων 
της παραγράφου 4 του άρθρου 9. Ο υπεύθυνος εσω¬ 
τερικού ελέγχου έχει την απαιτούμενη πρόσβαση στο 
σύστημα μηχανογράφησης του Τ.Ε.Α., προκειμένου να 
είναι σε θέση να διεκπεραιώσει τα καθήκοντά του. 

4. Το Τ.Ε.Α. υποβάλλει στην Επιτροπή Κεφαλαιαγοράς 
τα στοιχεία του υπευθύνου εσωτερικού ελέγχου (βιο- 
γραφικό σημείωμα, πράξη διορισμού, ερωτηματολόγιο, 
αντίγραφο ποινικού μητρώου, πιστοποιητικό μη πτώ¬ 
χευσης, υπεύθυνη δήλωση του Ν.1599/1986) εντός πέντε 
(5) εργασίμων ημερών από το διορισμό του. Επίσης, το 
Τ.Ε.Α. γνωστοποιεί στην Επιτροπή Κεφαλαιαγοράς τυ- 

χόν ανάκληση της πράξης διορισμού του ή παραίτηση 
του εντός πέντε (5) εργασίμων ημερών, αναφέροντας 
ταυτόχρονα τους λόγους της ανάκλησης. 

Αρθρο 11 

Μόνιμη λειτουργία διαχείρισης κινδύνων 

1. Το Τ.Ε.Α. θεσπίζει και τηρεί μόνιμη λειτουργία δια¬ 
χείρισης κινδύνων. 

2. Η λειτουργία διαχείρισης κινδύνων της παραγράφου 
1 είναι ιεραρχικά και λειτουργικά ανεξάρτητη από τις 
άλλες λειτουργίες του Τ.Ε.Α., εκτός εάν το Τ.Ε.Α. αποδεί¬ 
ξει ότι η παρέκκλιση από την ως άνω υποχρέωση είναι 
σκόπιμη και αναλογική λόγω της φύσης, της έκτασης 
και της πολυπλοκότητας των εργασιών του. 

Το Τ.Ε.Α. οφείλει να αποδείξει ότι έχουν ληφθεί κα¬ 
τάλληλα μέτρα και δικλείδες ασφαλείας για την απο¬ 
φυγή σύγκρουσης συμφερόντων προκειμένου να δια¬ 
σφαλίζεται η ανεξαρτησία της λειτουργίας διαχείρισης 
κινδύνων. 

3. Η μόνιμη λειτουργία διαχείρισης κινδύνων: 

α) εφαρμόζει την κατάλληλη πολιτική και τις διαδικα¬ 
σίες διαχείρισης κινδύνων, 
β) εξασφαλίζει τη συμμόρφωση με το σύστημα καθο¬ 
ρισμού ορίων ως προς τους κινδύνους, συμπεριλαμβανο¬ 
μένων των κανόνων για τον υπολογισμό της συνολικής 
έκθεσης και τον κίνδυνο αντισυμβαλλομένου, 
γ) παρέχει συμβουλές προς το διοικητικό συμβούλιο 
όσον αφορά τον προσδιορισμό του προφίλ κινδύνου, 
δ) υποβάλλει τακτικά εκθέσεις στο διοικητικό συμ¬ 
βούλιο σχετικά με: 

αα) τη συνέπεια αναφορικά με τα επίπεδα κινδύνου 
των θέσεων του χαρτοφυλακίου του Τ.Ε.Α. σε συγκεκρι¬ 
μένη ημερομηνία αναφοράς και στο προφίλ κινδύνου, 
ββ) τη συμμόρφωση με τα συστήματα καθορισμού των 
ορίων κινδύνων που έχουν τεθεί και 
γγ) την καταλληλότητα και αποτελεσματικότητα της 
διαδικασίας διαχείρισης κινδύνων, με επισήμανση εάν 
λήφθηκαν κατάλληλα διορθωτικά μέτρα στις περιπτώ¬ 
σεις που διαπιστώθηκαν ανεπάρκειες, 
ε) υποβάλλει τακτικά εκθέσεις στα ανώτερα διευθυ¬ 
ντικά στελέχη, στις οποίες προσδιορίζεται το επίπεδο 
κινδύνου των θέσεων του χαρτοφυλακίου τη συγκε¬ 
κριμένη ημερομηνία αναφοράς, καθώς και αν υπήρξαν 
ή υπάρχουν ενδείξεις ότι θα υπάρξουν περιπτώσεις μη 
τήρησης των ορίων κινδύνων, προκειμένου να διασφα¬ 
λίζεται η δυνατότητα λήψης άμεσων και κατάλληλων 
μέτρων, και 

στ) επανεξετάζει και ενισχύει, όπου κρίνει απαραίτητο, 
τις ρυθμίσεις και τις διαδικασίες για την αποτίμηση της 
αξίας των εξωχρηματιστηριακών παραγώγων σύμφωνα 
με το άρθρο 24. 

4. Η μόνιμη λειτουργία διαχείρισης κινδύνων έχει τις 
απαιτούμενες αρμοδιότητες και διαθέτει πρόσβαση σε 
όλες τις πληροφορίες που είναι απαραίτητες για την 
εκπλήρωση των αναφερομένων στην παράγραφο 3 κα¬ 
θηκόντων της. 

Αρθρο 12 

Προσωπικές συναλλαγές 

1. Το Τ.Ε.Α. θεσπίζει και τηρεί κατάλληλες ρυθμίσεις, 
ώστε να αποτρέπεται η διενέργεια των δραστηριοτήτων 
που απαριθμούνται κατωτέρω υπό α), β) και γ) από κάθε 
αρμόδιο πρόσωπο, το οποίο συμμετέχει σε δραστη¬ 


ριότητες που ενδέχεται να οδηγήσουν σε σύγκρουση 
συμφερόντων ή το οποίο έχει πρόσβαση, λόγω των 
καθηκόντων που ασκεί για λογαριασμό του Τ.Ε.Α., σε 
προνομιακές πληροφορίες κατά την έννοια του άρθρου 
6 του Ν. 3340/2005 ή σε άλλες εμπιστευτικές πληροφο¬ 
ρίες που αφορούν: 

α) κάθε προσωπική συναλλαγή, στην οποία συντρέχει 
τουλάχιστον ένα από τα ακόλουθα κριτήρια: 

αα) απαγορεύεται στο αρμόδιο πρόσωπο να πραγ¬ 
ματοποιήσει την προσωπική συναλλαγή με βάση τα 
προβλεπόμενα στον Ν. 3340/2005, ή 
ββ) η συναλλαγή εμπεριέχει την κατάχρηση ή αθέμιτη 
γνωστοποίηση εμπιστευτικών πληροφοριών, 

ή 

γγ) η συναλλαγή αντίκειται ή ενδέχεται να αντίκειται 
σε υποχρέωση που υπέχει το Τ.Ε.Α. με βάση τις διατά¬ 
ξεις του Ν. 3029/2002 όπως ισχύει, 
β) η παροχή, εκτός των καθηκόντων του, συμβου¬ 
λών ή συνδρομής σε άλλο πρόσωπο να προβεί σε συ¬ 
ναλλαγή επί χρηματοπιστωτικών μέσων, η οποία, εάν 
διενεργούνταν από το ίδιο το αρμόδιο πρόσωπο για 
ίδιο λογαριασμό, θα αποτελούσε απαγορευμένη προ¬ 
σωπική συναλλαγή κατά την έννοια της περίπτωσης 
α) της παρούσας παραγράφου ή κατά την έννοια των 
περιπτώσεων α) ή β) της παραγράφου 2 του άρθρου 5 
της απόφασης 2/452/1.11.2007 του Διοικητικού Συμβου¬ 
λίου της Επιτροπής Κεφαλαιαγοράς ή θα συνιστούσε 
για άλλο λόγο κατάχρηση πληροφοριών σχετικά με 
εκκρεμείς εντολές, και 

γ) η ανακοίνωση, εκτός των καθηκόντων του και με 
την επιφύλαξη της περίπτωσης α) του άρθρου 4 του 
Ν. 3340/2005, κάθε πληροφορίας ή γνώμης σε άλλο πρό¬ 
σωπο, εφόσον το αρμόδιο πρόσωπο γνωρίζει ή όφειλε 
εύλογα να γνωρίζει ότι μετά την ανωτέρω ανακοίνωση 
το άλλο πρόσωπο θα προβεί ή είναι πιθανό να προβεί 
σε μία από τις ακόλουθες ενέργειες: 

αα) να προβεί σε συναλλαγή επί χρηματοπιστωτικών 
μέσων, η οποία, εάν διενεργείτο από το ίδιο το αρ¬ 
μόδιο πρόσωπο για ίδιο λογαριασμό, θα αποτελούσε 
απαγορευμένη προσωπική συναλλαγή κατά την έννοια 
της περίπτωσης α) της παρούσας παραγράφου ή κατά 
την έννοια των περιπτώσεων α) ή β) της παραγράφου 
2 του άρθρου 5 της απόφασης 2/452/1.11.2007 του Διοι¬ 
κητικού Συμβουλίου της Επιτροπής Κεφαλαιαγοράς ή 
θα συνιστούσε για άλλο λόγο κατάχρηση πληροφοριών 
σχετικά με εκκρεμείς εντολές, ή 
ββ) να παράσχει συμβουλές ή συνδρομή σε άλλο πρό¬ 
σωπο να προβεί στην ανωτέρω συναλλαγή. 

2. Οι ρυθμίσεις της παραγράφου 1 διασφαλίζουν, ιδί¬ 
ως, ότι: 

α) κάθε αρμόδιο πρόσωπο, για το οποίο εφαρμόζε¬ 
ται η παράγραφος 1, γνωρίζει τους περιορισμούς που 
αφορούν στις προσωπικές συναλλαγές, καθώς και τα 
μέτρα που έχουν θεσπισθεί από το Τ.Ε.Α. όσον αφορά 
στις προσωπικές συναλλαγές και τις γνωστοποιήσεις, 
σύμφωνα με την παράγραφο 1, 
β) το Τ.Ε.Α. ενημερώνεται χωρίς καθυστέρηση για κάθε 
προσωπική συναλλαγή αρμόδιου προσώπου, είτε με 
γνωστοποίηση της συναλλαγής αυτής από το ίδιο το 
αρμόδιο πρόσωπο είτε με άλλες διαδικασίες που επι¬ 
τρέπουν στο Τ.Ε.Α. να λαμβάνει γνώση των προσωπικών 
συναλλαγών, και 

γ) τηρείται αρχείο των προσωπικών συναλλαγών που 
κοινοποιούνται στο Τ.Ε.Α. ή εντοπίζονται με άλλες δι- 

αδικασίες από το Τ.Ε.Α., στο οποίο καταγράφεται και 
κάθε έγκριση ή απαγόρευση προσωπικής συναλλαγής. 

Για τους σκοπούς της περίπτωσης β) του πρώτου 
εδαφίου, σε περίπτωση που το Τ.Ε.Α. έχει αναθέσει σε 
τρίτα πρόσωπα τη διεξαγωγή ορισμένων λειτουργιών 
του, το Τ.Ε.Α. διασφαλίζει ότι τα τρίτα πρόσωπα τηρούν 
αρχείο για τις προσωπικές συναλλαγές αρμοδίων προ¬ 
σώπων και παρέχει χωρίς καθυστέρηση τις σχετικές 
πληροφορίες στο Τ.Ε.Α., εφόσον αυτό το ζητήσει. 

3. Για τους σκοπούς των παραγράφων 1 και 2, ο όρος 
«προσωπική συναλλαγή» έχει την ίδια έννοια όπως στο 
άρθρο 11 της απόφασης 2/452/1.11.2007 του Διοικητικού 
Συμβουλίου της Επιτροπής Κεφαλαιαγοράς. 

Αρθρο 13 

Καταγραφή συναλλαγών στο χαρτοφυλάκιο Τ.Ε.Α. 

1. Το Διοικητικό Συμβούλιο του Τ.Ε.Α. και τα διευθυντι¬ 
κά του στελέχη που είναι αρμόδια για τις επενδύσεις 
διασφαλίζουν ότι, για κάθε συναλλαγή στο χαρτοφυ¬ 
λάκιο τηρείται αρχείο στο οποίο καταχωρούνται χωρίς 
καθυστέρηση όλες οι πληροφορίες που είναι απαραίτη¬ 
τες για την αναπαραγωγή κάθε στοιχείου της εντολής 
και της πραγματοποιηθείσας συναλλαγής. 

2. Το αναφερόμενο στην παράγραφο 1 αρχείο περι¬ 
λαμβάνει: 

α) το όνομα του αρμοδίου προσώπου που ενήργησε 
για λογαριασμό του Τ.Ε.Α., 

β) το χρηματοπιστωτικό μέσο που αφορούσε η συ¬ 
ναλλαγή, 
γ)την ποσότητα, 

δ) το είδος της εντολής ή της συναλλαγής, 
ε) την τιμή, 

στ) για τις εντολές, την ημερομηνία και την ακριβή 
ώρα της διαβίβασης της εντολής και τα στοιχεία του 
προσώπου, το οποίο παρέλαβε την εντολή και για τις 
συναλλαγές, την ημερομηνία και την ακριβή ώρα που το 
Τ.Ε.Α. έλαβε την απόφαση να προβεί στην συναλλαγή 
καθώς και την ημερομηνία και την ακριβή ώρα πραγ¬ 
ματοποίησης της συναλλαγής, 
ζ) τα στοιχεία του προσώπου που διαβίβασε την εντο¬ 
λή ή που πραγματοποίησε τη συναλλαγή, 
η) εάν ανακλήθηκε μία εντολή, τους λόγους ανάκλη¬ 
σης της, και 

θ) για τις πραγματοποιηθείσες συναλλαγές, πληροφο¬ 
ρίες για τον αντισυμβαλλόμενο και τον τόπο εκτέλεσης. 

Γ ια τους σκοπούς της περίπτωσης θ) του πρώτου εδα¬ 
φίου, ως «τόπος εκτέλεσης» νοείται η οργανωμένη αγο¬ 
ρά της περίπτωσης 10 του άρθρου 2 του Ν. 3606/2007, ο 
πολυμερής μηχανισμός διαπραγμάτευσης της περίπτω¬ 
σης 11 του άρθρου 2 του Ν. 3606/2007, ο συστηματικός 
εσωτερικοποιητής της περίπτωσης 4 του άρθρου 2 του 
Ν. 3606/2007 ή ο ειδικός διαπραγματευτής ή άλλος πά- 
ροχος ρευστότητας ή μια οντότητα που ασκεί σε τρίτη 
χώρα λειτουργίες παρόμοιες με αυτές που ασκούν τα 
ανωτέρω πρόσωπα. 

3. Το Τ.Ε.Α. τηρεί το αρχείο της παραγράφου 1 για 
περίοδο τουλάχιστον πέντε (5) ετών. 

Η Επιτροπή Κεφαλαιαγοράς δύναται, σε εξαιρετικές 
περιπτώσεις, να απαιτεί από το Τ.Ε.Α. να τηρεί ορισμέ¬ 
να ή όλα τα αρχεία για μεγαλύτερο χρονικό διάστημα, 
ανάλογα με το είδος του χρηματοπιστωτικού μέσου ή 
της συναλλαγής, εφόσον αυτό είναι απαραίτητο για 
την αποτελεσματική άσκηση του εποπτικού της έργου 
κατά τα προβλεπόμενα στο Ν. 3029/2002, όπως ισχύει. 


4. Τα αρχεία τηρούνται σε μέσο που επιτρέπει την 
αποθήκευση των πληροφοριών με τρόπο που να καθι¬ 
στά εφικτή την πρόσβαση της Επιτροπής Κεφαλαια¬ 
γοράς σε μελλοντικό χρόνο, με μορφή και τρόπο που 
ικανοποιούν τα ακόλουθα κριτήρια: 

α) η πρόσβαση στα αρχεία είναι ευχερής και επίσης 
είναι δυνατή η αναπαραγωγή των βασικών σταδίων 
επεξεργασίας κάθε συναλλαγής, 

β) είναι ευχερής ο εντοπισμός τυχόν διορθώσεων ή 
άλλων τροποποιήσεων, καθώς και η επισκόπηση του 
περιεχομένου των αρχείων πριν από τις εν λόγω διορ¬ 
θώσεις ή τροποποιήσεις, γ) δεν είναι δυνατή οποιαδή¬ 
ποτε άλλη παραποίηση ή επέμβαση στο περιεχόμενο 
των αρχείων. 

Άρθρο 14 

Απαιτήσεις δέουσας επιμέλειας και εξωτερική 
ανάθεση 

1. Το Διοικητικό Συμβούλιο του Τ.Ε.Α., καθώς και τα 
διευθυντικά του στελέχη και τα πρόσωπα που είναι 
αρμόδια για τις επενδύσεις, επιδεικνύουν υψηλό επίπεδο 
επιμέλειας κατά την επιλογή και παρακολούθηση των 
επενδύσεων, προς το συμφέρον των ασφαλισμένων του 
και λαμβάνοντας υπόψη την ανάγκη διασφάλισης της 
ακεραιότητας της αγοράς. 

2. Τα εκτελεστικά μέλη του Διοικητικού Συμβουλί¬ 
ου του Τ.Ε.Α, καθώς και τα διευθυντικά του στελέχη 
που είναι αρμόδια για τις επενδύσεις, διαθέτουν τις 
κατάλληλες γνώσεις και κατανόηση των στοιχείων του 
ενεργητικού του. 

3. Το Τ.Ε.Α. καταρτίζει γραπτές πολιτικές και διαδι¬ 
κασίες σχετικά με τη δέουσα επιμέλεια και εφαρμόζει 
αποτελεσματικές ρυθμίσεις, ώστε να διασφαλίζεται ότι 
οι επενδυτικές αποφάσεις λαμβάνονται σύμφωνα με τον 
επενδυτικό σκοπό, την επενδυτική στρατηγική και τα 
όρια κινδύνου που έχουν θεσπισθεί. 

4. Γα πρόσωπα που έχουν ορισθεί αρμόδια για τη 
διαχείριση κινδύνων στο Τ.Ε.Α., κατά την εφαρμογή της 
πολιτικής για τη διαχείριση κινδύνων, και εφόσον αυτό 
κρίνεται απαραίτητο με βάση τη φύση της σκοπούμε- 
νης επένδυσης, διατυπώνουν προβλέψεις και εκπονούν 
αναλύσεις -αναφορικά με τη συμμετοχή της επένδυσης 
στη σύνθεση, τη ρευστότητα και το προφίλ κινδύνου 
και απόδοσης του χαρτοφυλακίου του πριν από την 
πραγματοποίηση της επένδυσης. Οι αναλύσεις εκπο¬ 
νούνται μόνον βάσει αξιόπιστων και επικαιροποιημένων 
πληροφοριών, από ποσοτικής και ποιοτικής απόψεως. 

Το Τ.Ε.Α. ενεργεί με την απαιτούμενη επιδεξιότητα, 
προσοχή και επιμέλεια όταν συνάπτει, διαχειρίζεται ή 
καταγγέλλει οποιαδήποτε συμφωνία με τρίτα πρόσωπα 
αναφορικά με δραστηριότητες διαχείρισης κινδύνων. 
Πριν από τη σύναψη των συμφωνιών αυτών, το Τ.Ε.Α. 
λαμβάνει τα απαραίτητα μέτρα προκειμένου να εξακρι¬ 
βώσει ότι τα τρίτα πρόσωπα διαθέτουν τις ικανότητες 
και τα προσόντα για να ασκούν τις δραστηριότητες 
διαχείρισης κινδύνων με αξιοπιστία, επαγγελματισμό 
και αποτελεσματικότητα. Το Τ.Ε.Α. θεσπίζει μεθόδους 
για τη διαρκή αξιολόγηση της απόδοσης των τρίτων 
προσώπων. 

5. Σε περίπτωση ανάθεσης σε τρίτους ουσιωδών ή 
σημαντικών λειτουργιών ή δραστηριοτήτων που άπτο- 
νται της διαχείρισης και λογιστικής αποτύπωσης των 

επενδύσεων του Τ.Ε.Α., τούτο γνωστοποιείται άμεσα 
στην Επιτροπή Κεφαλαιαγοράς. 

6. Τα μέλη του Διοικητικού Συμβουλίου του Τ.Ε.Α. και 
τα διευθυντικά του στελέχη που είναι αρμόδια για τις 
επενδύσεις εξακολουθούν να έχουν την πλήρη ευθύνη 
για την εκπλήρωση των υποχρεώσεων που υπέχουν 
σύμφωνα με την παρούσα απόφαση. 

7. Το Τ.Ε.Α. ενεργεί με την απαιτούμενη ικανότητα, 
φροντίδα και επιμέλεια όταν συνάπτει, διαχειρίζεται ή 
προβαίνει σε καταγγελία συμφωνίας εξωτερικής ανάθε¬ 
σης για ουσιώδεις ή σημαντικές λειτουργίες ή δραστη¬ 
ριότητες που άπτονται της διαχείρισης και λογιστικής 
αποτύπωσης των επενδύσεων του και λαμβάνει για το 
σκοπό αυτό τα μέτρα που ορίζονται στην παρ. 2 του 
άρθρου 14 της απόφασης 2/452/1.11.2007 του Διοικητικού 
Συμβουλίου της Επιτροπής Κεφαλαιαγοράς. 

ΤΜΗΜΑ 4 
Βέλτιστη εκτέλεση 

Αρθρο 15 

Διενέργεια συναλλαγών 

1. Τα πρόσωπα που είναι αρμόδια για τη διαχείριση 
επενδύσεων του Τ.Ε.Α. λαμβάνουν κάθε εύλογο μέτρο 
για να επιτυγχάνουν το καλύτερο δυνατό αποτέλεσμα 
για το χαρτοφυλάκιο του, λαμβάνοντας υπόψη παρά¬ 
γοντες όπως την τιμή, το κόστος, την ταχύτητα, την 
πιθανότητα εκτέλεσης και διακανονισμού, τον όγκο και 
τη φύση της εντολής που δίνουν για τη διενέργεια 
συναλλαγής ή οποιονδήποτε άλλο παράγοντα αφορά 
την εκτέλεση της εντολής. Η βαρύτητα των ανωτέρω 
παραγόντων διαμορφώνεται σε συνάρτηση με τα ακό¬ 
λουθα κριτήρια: 

α) τον επενδυτικό σκοπό, την επενδυτική πολιτική 
και τους κινδύνους στους οποίους είναι εκτεθειμένο 
το Τ.Ε.Α., με βάση τα αναφερόμενα στον κανονισμό 
επενδύσεων του, 

β) τα χαρακτηριστικά της εντολής, 

γ) τα χαρακτηριστικά των χρηματοπιστωτικών μέσων 
που αφορά η εντολή, και 

δ) τα χαρακτηριστικά των τόπων εκτέλεσης, στους 
οποίους μπορεί να προωθηθεί η εντολή προς εκτέλεση. 

2. Το Τ.Ε.Α. θεσπίζει και τηρεί αποτελεσματικές ρυθ¬ 
μίσεις για την τήρηση των αναφερομένων στην παρά¬ 
γραφο 1. Ειδικότερα, το Τ.Ε.Α. θεσπίζει και εφαρμόζει 
πολιτικές που διασφαλίζουν ότι θα επιτυγχάνει, για τις 
εντολές που αφορούν στη διαχείριση του χαρτοφυλα¬ 
κίου του, το βέλτιστο δυνατό αποτέλεσμα, σύμφωνα με 
την παράγραφο 1. 

3. Το Τ.Ε.Α. παρακολουθεί τακτικά την αποτελεσμα- 
τικότητα των ρυθμίσεων και της πολιτικής εκτέλεσης 
εντολών που διαθέτει, ώστε να εντοπίζει και, όταν είναι 
απαραίτητο, να διορθώνει τυχόν ανεπάρκειες. 

Επιπλέον, το Τ.Ε.Α. επανεξετάζει την πολιτική εκτέλε¬ 
σης εντολών σε ετήσια βάση. Η επανεξέταση πραγματο¬ 
ποιείται επίσης κάθε φορά που μία ουσιαστική αλλαγή 
επηρεάζει την ικανότητα του Τ.Ε.Α. να επιτυγχάνει το 
βέλτιστο δυνατό αποτέλεσμα για το υπό διαχείριση 
χαρτοφυλάκιο του. 

5. Το Τ.Ε.Α. πρέπει να είναι σε θέση να αποδείξει ότι 
οι εντολές που εκτέλεσε για συναλλαγές στο χαρτο¬ 
φυλάκιο του είναι σύμφωνες με την πολιτική εκτέλεσης 
εντολών που έχει θεσπισθεί. 


Αρθρο 16 

Εκτέλεση από τρίτα πρόσωπα εντολών για 
συναλλαγές στο χαρτοφυλάκιο του Τ.Ε.Α. 

1. Το Τ.Ε.Α. εξυπηρετεί με τον καλύτερο τρόπο τα 
συμφέροντα του, όταν διαβιβάζει σε τρίτα πρόσωπα 
προς εκτέλεση εντολές που αφορούν συναλλαγές στο 
χαρτοφυλάκιο του. 

2. Το Τ.Ε.Α. λαμβάνει κάθε εύλογο μέτρο για να επι¬ 
τυγχάνει το καλύτερο δυνατό αποτέλεσμα για το χαρ¬ 
τοφυλάκιο του, λαμβάνοντας υπόψη παράγοντες όπως 
την τιμή, το κόστος, την ταχύτητα, την πιθανότητα 
εκτέλεσης και διακανονισμού, τον όγκο και τη φύση 
της εντολής ή οποιονδήποτε άλλο παράγοντα αφορά 
την εκτέλεση της εντολής. Η βαρύτητα των ανωτέρω 
παραγόντων διαμορφώνεται σε συνάρτηση με τα κριτή¬ 
ρια που αναφέρονται στην παράγραφο 1 του άρθρου 15. 

Για τους σκοπούς αυτούς, το Τ.Ε.Α. θεσπίζει και εφαρ¬ 
μόζει πολιτική που διασφαλίζει την τήρηση του πρώτου 
εδαφίου. Η πολιτική αυτή προσδιορίζει, για κάθε κατη¬ 
γορία χρηματοπιστωτικών μέσων, τα τρίτα πρόσωπα 
στα οποία μπορούν να διαβιβάζονται οι εντολές προς 
εκτέλεση. Το Τ.Ε.Α. συνάπτει συμφωνίες για διαβίβαση 
εντολών προς εκτέλεση, μόνον εφόσον οι συμφωνίες 
αυτές συνάδουν με τις υποχρεώσεις που προβλέπονται 
στο παρόν άρθρο. 

3. Το Τ.Ε.Α. παρακολουθεί τακτικά την αποτελεσμα- 
τικότητα της πολιτικής που έχει θεσπίσει σύμφωνα με 
την παράγραφο 2 και, ιδίως, την ποιότητα της εκτέλε¬ 
σης των τρίτων προσώπων στα οποία έχει διαβιβάσει 
εντολές προς εκτέλεση και, εφόσον είναι απαραίτητο, 
διορθώνει τυχόν ανεπάρκειες. 

Επιπλέον, το Τ.Ε.Α. επανεξετάζει την πολιτική του σε 
ετήσια βάση. Η επανεξέταση αυτή πραγματοποιείται 
επίσης κάθε φορά που κάποια ουσιαστική αλλαγή επη¬ 
ρεάζει την ικανότητα του Τ.Ε.Α. να εξακολουθήσει να 
επιτυγχάνει το βέλτιστο δυνατό αποτέλεσμα για το υπό 
διαχείριση χαρτοφυλάκιο του. 

4. Το Τ.Ε.Α. πρέπει να είναι σε θέση να αποδείξει ότι 
διαβίβασε τις εντολές για συναλλαγές στο χαρτοφυ¬ 
λάκιο του σύμφωνα με την πολιτική που έχει θεσπίσει 
δυνάμει της παραγράφου 2. 

ΚΕΦΑΛΑΙΟ 3 
Διαχείριση κινδύνων 

ΤΜΗΜΑ 1 

Πολιτική διαχείρισης κινδύνων και μέτρηση κινδύνου 
Αρθρο 17 

Πολιτική διαχείρισης κινδύνων 

1. Το Τ.Ε.Α. θεσπίζει και τηρεί κατάλληλη και τεκμηρι¬ 
ωμένη πολιτική διαχείρισης κινδύνων, στην οποία προσ¬ 
διορίζονται οι κίνδυνοι στους οποίους εκτίθεται ή ενδέ¬ 
χεται να εκτεθεί το υπό διαχείριση χαρτοφυλάκιό του. 

Η πολιτική διαχείρισης κινδύνων περιλαμβάνει δια¬ 
δικασίες, οι οποίες είναι απαραίτητες προκειμένου το 
Τ.Ε.Α. να μπορεί να αξιολογεί την έκθεση στους κιν¬ 
δύνους αγοράς, ρευστότητας και αντισυμβαλλομένου, 
καθώς και την έκθεση σε άλλους κινδύνους, συμπερι¬ 
λαμβανομένων των λειτουργικών κινδύνων, που μπορεί 
να είναι ουσιαστικοί για το υπό διαχείριση χαρτοφυ¬ 
λάκιο του Τ.Ε.Α. 

Το Τ.Ε.Α. περιλαμβάνει στην πολιτική διαχείρισης κιν¬ 
δύνων τουλάχιστον τα εξής στοιχεία: 

α) τις τεχνικές, τα εργαλεία και τις ρυθμίσεις που 
απαιτούνται για την τήρηση των υποχρεώσεων που 
προβλέπονται στα άρθρα 19 και 20, και 

β) την κατανομή εντός του Τ.Ε.Α. των αρμοδιοτήτων 
που σχετίζονται με τη διαχείριση κινδύνων. 

2. Το Τ.Ε.Α. διασφαλίζει ότι η πολιτική διαχείρισης 
κινδύνων της παραγράφου 1 προσδιορίζει τους όρους, 
το περιεχόμενο και τη συχνότητα υποβολής εκθέσεων 
σχετικά με τη λειτουργία της διαχείρισης κινδύνων που 
αναφέρεται στο άρθρο 11, στο διοικητικό συμβούλιο και 
στα ανώτερα διευθυντικά του στελέχη. 

3. Για τους σκοπούς των παραγράφων 1 και 2, το Τ.Ε.Α. 
λαμβάνει υπόψη τη φύση, την έκταση και την πολυπλο- 
κότητα των εργασιών του. 

Αρθρο 18 

Αξιολόγηση, παρακολούθηση και επανεξέταση της 
πολιτικής διαχείρισης κινδύνων 

1. Το Τ.Ε.Α. αξιολογεί, παρακολουθεί και επανεξετάζει 
τακτικά: 

α) την καταλληλότητα και την αποτελεσματικότητα 
της πολιτικής διαχείρισης κινδύνων και των ρυθμίσεων, 
των διαδικασιών και των τεχνικών που αναφέρονται 
στα άρθρα 19 και 20, 

β) το επίπεδο συμμόρφωσης του με την πολιτική δια¬ 
χείρισης κινδύνων και με τις ρυθμίσεις, τις διαδικασίες 
και τις τεχνικές που αναφέρονται στα άρθρα 19 και 
20, και 

γ) την καταλληλότητα και την αποτελεσματικότητα 
των μέτρων που έλαβε για να αντιμετωπίσει ανεπάρ¬ 
κειες στη λειτουργία της διαχείρισης κινδύνων. 

2. Το Τ.Ε.Α. κοινοποιεί στην Επιτροπή Κεφαλαιαγοράς 
κάθε ουσιαστική αλλαγή στη διαδικασία διαχείρισης 
κινδύνων. 

3. Η Επιτροπή Κεφαλαιαγοράς εξετάζει την τήρηση 
των αναφερομένων στην παράγραφο 1, κατά τη διαδι¬ 
κασία χορήγησης της αναφερόμενης στην περίπτωση 
β' της παραγράφου 2 του άρθρου 8 του Ν. 3029/2002 
όπως ισχύει, ειδικής έγκρισης, αλλά και μεταγενέστερα, 
καθ’ όλη τη διάρκεια λειτουργίας του Τ.Ε.Α. 

ΤΜΗΜΑ 2 

Διαδικασίες διαχείρισης κινδύνων, έκθεση σε κίνδυνο 
αντισυμβαλλομένου και συγκέντρωση 
σε έναν εκδότη 

Άρθρο 19 

Μέτρηση και διαχείριση κινδύνων 

1. Το Τ.Ε.Α. θεσπίζει και τηρεί κατάλληλες και απο¬ 
τελεσματικές ρυθμίσεις, διαδικασίες και τεχνικές προ- 
κειμένου: 

α) να υπολογίζει και να διαχειρίζεται ανά πάσα στιγμή 
τους κινδύνους στους οποίους εκτίθεται ή ενδέχεται 
να εκτεθεί το υπό διαχείριση χαρτοφυλάκιο του, και 

β) να διασφαλίζει την τήρηση των περιορισμών ανα¬ 
φορικά με τη συνολική έκθεση και τον κίνδυνο αντισυμ¬ 
βαλλομένου, σύμφωνα με τα άρθρα 20 και 22. 

Οι εν λόγω ρυθμίσεις, διαδικασίες και τεχνικές αντα- 
ποκρίνονται στη φύση, την έκταση και την πολυπλοκό- 
τητα των εργασιών του Τ.Ε.Α. και είναι σύμφωνες με το 
προφίλ κινδύνου του. 

2. Γ ια τους σκοπούς της παραγράφου 1, το Τ.Ε.Α. λαμ¬ 
βάνει τα ακόλουθα μέτρα: 

α) εφαρμόζει ρυθμίσεις, διαδικασίες και τεχνικές μέ¬ 
τρησης κινδύνου που να διασφαλίζουν ότι οι κίνδυνοι 


από τις θέσεις που λαμβάνονται και η συμμετοχή τους 
στο γενικό προφίλ κινδύνου υπολογίζονται με ακρί¬ 
βεια, βάσει ορθών και αξιόπιστων δεδομένων, και ότι οι 
ρυθμίσεις, διαδικασίες και τεχνικές μέτρησης κινδύνου 
τεκμηριώνονται επαρκώς, 

β) πραγματοποιεί, όπου είναι απαραίτητο, τακτικούς 
αναδρομικούς ελέγχους (03θ(< ΙβεΙε), για να επαναξιο- 
λογήσει την καταλληλότητα των ρυθμίσεων μέτρησης 
κινδύνων, στις οποίες περιλαμβάνονται προβλέψεις και 
εκτιμήσεις που βασίζονται σε μοντέλα, 
γ) πραγματοποιεί, όπου είναι απαραίτητο, τακτικούς 
ελέγχους με προσομοίωση ακραίων καταστάσεων 
(εΐΓθεε ΙβεΙε) και ανάλυση σεναρίων για την αντιμετώ¬ 
πιση κινδύνων από πιθανές μεταβολές στις συνθήκες 
της αγοράς, οι οποίες ενδέχεται να έχουν αρνητικό 
αντίκτυπο στο υπό διαχείριση χαρτοφυλάκιό του, 
δ) θεσπίζει και τηρεί τεκμηριωμένο σύστημα εσωτερι¬ 
κών ορίων αναφορικά με τα μέτρα που θα εφαρμόζονται 
για τη διαχείριση και τον έλεγχο των κινδύνων στους 
οποίους είναι εκτεθειμένο, λαμβάνοντας υπόψη όλους 
τους κινδύνους οι οποίοι ενδέχεται να είναι ουσιαστικοί 
για το υπό διαχείριση χαρτοφυλάκιό του όπως αναφέ- 
ρεται στο άρθρο 17 και διασφαλίζοντας τη συμφωνία/ 
συνέπεια με το προφίλ κινδύνου του, 
ε) διασφαλίζει ότι το εκάστοτε επίπεδο κινδύνου συμ¬ 
φωνεί με το σύστημα καθορισμού των ορίων κινδύνων 
που προβλέπεται στην περίπτωση δ', και 
στ) θεσπίζει και τηρεί κατάλληλες διαδικασίες οι οποί¬ 
ες, σε περίπτωση πραγματικών ή αναμενόμενων παρα¬ 
βάσεων στο σύστημα καθορισμού των ορίων κινδύνων, 
έχουν ως αποτέλεσμα την έγκαιρη λήψη διορθωτικών 
μέτρων προς το συμφέρον του ιδίου. 

3. Το Τ.Ε.Α. εφαρμόζει κατάλληλη διαδικασία διαχείρι¬ 
σης του κινδύνου ρευστότητας προκειμένου να εξασφα¬ 
λίζεται ότι είναι σε θέση να εκπληρώνει τις υποχρεώσεις 
του προς τους ασφαλισμένους. 

Εφόσον είναι απαραίτητο, το Τ.Ε.Α. πραγματοποιεί 
ελέγχους με προσομοίωση ακραίων καταστάσεων, με 
σκοπό την αξιολόγηση του κινδύνου ρευστότητας του 
υπό διαχείριση χαρτοφυλακίου του υπό εξαιρετικές 
συνθήκες. 

4. Το Τ.Ε.Α. διασφαλίζει ότι το προφίλ ρευστότητας 
των επενδύσεων του συμφωνεί με τις υποχρεώσεις 
προς τους ασφαλισμένους του, όπως αυτές προβλέ- 
πονται στο καταστατικό του. 

Αρθρο 20 

Υπολογισμός της συνολικής έκθεσης σε κίνδυνο 

1. Το Τ.Ε.Α. υπολογίζει τη συνολική έκθεση σε κίνδυνο 
του υπό διαχείριση χαρτοφυλακίου του με έναν από 
τους ακόλουθους τρόπους: 

α) λαμβάνοντας υπόψη την πρόσθετη έκθεση σε κίν¬ 
δυνο και τη μόχλευση λόγω της χρήσης παράγωγων 
χρηματοπιστωτικών μέσων, συμπεριλαμβανομένων των 
ενσωματωμένων παραγώγων, 

ή 

β) λαμβάνοντας υπόψη τον κίνδυνο αγοράς του υπό 
διαχείριση χαρτοφυλακίου του. 

2. Το Τ.Ε.Α. υπολογίζει τη συνολική έκθεση σε κίνδυνο 
τουλάχιστον σε ημερήσια βάση. 

3. Το Τ.Ε.Α. δύναται να υπολογίζει τη συνολική έκθεση 
σε κίνδυνο εφαρμόζοντας τη μέθοδο της προσέγγισης 
βάσει των υποχρεώσεων (οοπιπιίΐπίθπΐ 3ρρΐΌ3θΙι), τη 
μέθοδο της προσέγγισης βάσει της δυνητικής ζημίας 

(νθΐυβ 31 πεΚ) ή άλλες προηγμένες μεθόδους μέτρησης 
κινδύνου που κρίνει κατάλληλες. Για τους σκοπούς της 
παρούσας διάταξης, ως «δυνητική ζημία» νοείται η μέ- 
γιστη αναμενόμενη ζημία σε δεδομένο διάστημα εμπι¬ 
στοσύνης για συγκεκριμένη χρονική περίοδο. 

Το Τ.Ε.Α. διασφαλίζει ότι η μέθοδος που έχει υιο¬ 
θετήσει για τον υπολογισμό της συνολικής έκθεσης 
σε κίνδυνο είναι κατάλληλη, λαμβανομένης υπόψη της 
επενδυτικής στρατηγικής που εφαρμόζει, της κατηγο¬ 
ρίας και πολυπλοκότητας των παράγωγων χρηματο¬ 
πιστωτικών μέσων στα οποία επενδύει, καθώς και του 
ποσοστού του χαρτοφυλακίου του Τ.Ε.Α. που επενδύεται 
σε παράγωγα χρηματοπιστωτικά μέσα. 

Το Τ.Ε.Α. ενημερώνει την Επιτροπή Κεφαλαιαγοράς 
για τη μέθοδο που επιλέγει για τον υπολογισμό της 
συνολικής έκθεσης σε κίνδυνο. Σε περίπτωση επιλο¬ 
γής της μεθοδολογίας της δυνητικής ζημίας, το Τ.Ε.Α. 
παραθέτει αναλυτικά στοιχεία σχετικά με τις πληροφο¬ 
ρίες της παραγράφου 5 του άρθρου 18 της απόφασης 
3/645/30.4.2013 του Διοικητικού Συμβουλίου της Επιτρο¬ 
πής Κεφαλαιαγοράς. 

4. Σε περίπτωση που το Τ.Ε.Α. χρησιμοποιεί, τεχνικές 
και μέσα, συμπεριλαμβανομένων των συμφωνιών επα¬ 
ναγοράς ή των πράξεων δανεισμού τίτλων, προκειμένου 
να δημιουργηθεί πρόσθετη μόχλευση ή έκθεση στον 
κίνδυνο αγοράς, το Τ.Ε.Α. λαμβάνει υπόψη τις εν λόγω 
συναλλαγές κατά τον υπολογισμό της συνολικής έκ¬ 
θεσης σε κίνδυνο. 

Άρθρο 21 

Προσέγγιση βάσει των υποχρεώσεων 

1. Σε περίπτωση που το Τ.Ε.Α. χρησιμοποιεί τη μέθοδο 
της προσέγγισης βάσει των υποχρεώσεων για τον υπο¬ 
λογισμό της συνολικής έκθεσης σε κίνδυνο, εφαρμόζει 
την προσέγγιση αυτή σε όλες τις θέσεις σε παράγωγα 
χρηματοπιστωτικά μέσα, συμπεριλαμβανομένων των 
ενσωματωμένων παραγώγων, είτε η επένδυση σε αυτά 
πραγματοποιείται στο πλαίσιο της γενικής επενδυτικής 
πολιτικής του με σκοπό τη μείωση του κινδύνου, είτε η 
επένδυση στα εν λόγω μέσα στοχεύει στην αποτελε¬ 
σματική διαχείριση του χαρτοφυλακίου του. 

2. Σε περίπτωση που το Τ.Ε.Α. χρησιμοποιεί τη μέθοδο 
της προσέγγισης βάσει των υποχρεώσεων για τον υπο¬ 
λογισμό της συνολικής έκθεσης σε κίνδυνο, μετατρέπει 
κάθε θέση παράγωγου χρηματοπιστωτικού μέσου στην 
αγοραία αξία ισοδύναμης θέσης στο υποκείμενο περι¬ 
ουσιακό στοιχείο του παραγώγου αυτού (τυποποιημένη 
προσέγγιση βάσει των υποχρεώσεων). 

Το Τ.Ε.Α. δύναται να εφαρμόζει άλλες μεθόδους υπο¬ 
λογισμού αντίστοιχες με την τυποποιημένη προσέγγιση 
βάσει των υποχρεώσεων. 

3. Το Τ.Ε.Α. κατά τον υπολογισμό της συνολικής έκθε¬ 
σης σε κίνδυνο δύναται να συμψηφίζει θέσεις (ηθΐίίηρ) 
και να λαμβάνει υπόψη θέσεις που αντισταθμίζουν κιν¬ 
δύνους (άθάθίηρ), εφόσον οι εν λόγω ρυθμίσεις δεν πα¬ 
ραβλέπουν προφανείς και ουσιαστικούς κινδύνους, και 
έχουν ως αποτέλεσμα τη σαφή μείωση της έκθεσης 
σε κίνδυνο. 

4. Σε περίπτωση που η χρήση των παράγωγων χρη¬ 
ματοπιστωτικών μέσων δεν δημιουργεί πρόσθετη έκ¬ 
θεση σε κίνδυνο για το Τ.Ε.Α., η υποκείμενη έκθεση δεν 
απαιτείται να συμπεριλαμβάνεται στον υπολογισμό των 
υποχρεώσεων. 


5. Η Επιτροπή Κεφαλαιαγοράς δύναται με απόφαση 
της να εξειδικεύει περαιτέρω κάθε λεπτομέρεια ή τε¬ 
χνικό θέμα σχετικά με την εφαρμογή του παρόντος 
άρθρου. 

Αρθρο 22 

Κίνδυνος αντισυμβαλλομένου και συγκέντρωση σε 
έναν εκδότη 

1. Το Τ.Ε.Α. διασφαλίζει ότι για τον κίνδυνο αντισυμ¬ 
βαλλομένου που προκύπτει από θέση σε εξωχρηματι- 
στηριακό παράγωγο χρηματοπιστωτικό μέσο ισχύουν 
τα επενδυτικά όρια του άρθρου 15 του Ν. 3029/2002 
όπως ισχύει. 

2. Κατά τον υπολογισμό της έκθεσης του Τ.Ε.Α. σε 
κίνδυνο αντισυμβαλλομένου με βάση τα όρια της παρα¬ 
γράφου 15 του άρθρου 7 του Ν. 3029/2002 όπως ισχύει, 
το Τ.Ε.Α. λαμβάνει τη θετική τρέχουσα αγοραία τιμή 
της σύμβασης του εξωχρηματιστηριακού παραγώγου 
με τον εν λόγω αντισυμβαλλόμενο. 

Το Τ.Ε.Α. δύναται να συμψηφίζει τις θέσεις παραγώγων 
με τον ίδιο αντισυμβαλλόμενο, υπό τον όρο ότι είναι σε 
θέση να επιβάλλει νομότυπα την εφαρμογή συμφωνιών 
συμψηφισμού με τον αντισυμβαλλόμενο για λογαρια¬ 
σμό του. Ο συμψηφισμός επιτρέπεται μόνον σε σχέση 
με εξωχρηματιστηριακά παράγωγα μέσα με τον ίδιο 
αντισυμβαλλόμενο και όχι σε σχέση με άλλες εκθέσεις 
σε κίνδυνο που ενδέχεται να έχει το Τ.Ε.Α. με τον ίδιο 
αντισυμβαλλόμενο. 

3. Το Τ.Ε.Α. δύναται να μειώνει την έκθεση σε έναν 
αντισυμβαλλόμενο μιας συναλλαγής εξωχρηματιστηρι- 
ακών παραγώγων με την παραλαβή εγγυήσεων. Οι εγ¬ 
γυήσεις που λαμβάνονται πρέπει να διαθέτουν επαρκή 
ρευστότητα, ώστε να είναι δυνατή η άμεση πώληση τους 
σε τιμή που προσεγγίζει στην τιμή αποτίμησης τους. 

4. Το Τ.Ε.Α. λαμβάνει υπόψη τις εγγυήσεις, κατά τον 
υπολογισμό της έκθεσης σε κίνδυνο αντισυμβαλλομέ¬ 
νου, όταν παρέχει εγγυήσεις σε αντισυμβαλλομένους 
που μετέχουν σε πράξεις εξωχρηματιστηριακών πα¬ 
ραγώγων. Οι εγγυήσεις που παρέχονται μπορούν να 
λαμβάνονται υπόψη σε καθαρή (πθΙ) βάση, μόνον αν το 
Τ.Ε.Α. είναι σε θέση να επιβάλλει νομότυπα την εφαρ¬ 
μογή συμφωνιών συμψηφισμού με τον εν λόγω αντισυμ¬ 
βαλλόμενο για λογαριασμό του. 

5. Το Τ.Ε.Α. υπολογίζει τα όρια επένδυσης/συγκέντρω¬ 
σης στον ίδιο εκδότη βάσει της υποκείμενης έκθεσης 
που προκύπτει από τη χρήση παράγωγων χρηματοπι¬ 
στωτικών μέσων δυνάμει της μεθόδου της προσέγγισης 
βάσει των υποχρεώσεων. 

6. Όσον αφορά την έκθεση λόγω των συναλλαγών 
εξωχρηματιστηριακών παραγώγων, για τους σκοπούς 
της υποπερίπτωσης θ' της περίπτωσης 4 της παραγρά¬ 
φου 15 του άρθρου 7 του Ν. 3029/2002 όπως ισχύει, το 
Τ.Ε.Α. συμπεριλαμβάνει στον υπολογισμό κάθε έκθεση 
σε κίνδυνο αντισυμβαλλομένου λόγω πράξεων σε εξω- 
χρηματιστηριακά παράγωγα. 

Άρθρο 23 

Προσέγγιση βάσει της δυνητικής ζημίας 

1. Το Τ.Ε.Α. υπολογίζει τη δυνητική ζημία λαμβάνοντας 
υπόψη τις ακόλουθες παραμέτρους: 

(α) διάστημα εμπιστοσύνης ενενήντα εννέα τοις εκατό 
(99%) μιας ουράς (οπθ- ΙδίΙοό), 

(β) περίοδος διακράτησης ισοδύναμη με ένα (1) μήνα 
(είκοσι (20) εργάσιμες ημέρες), 

(γ) πραγματική περίοδος παρατηρήσεων των παρα¬ 
γόντων κινδύνου τουλάχιστον ενός (1) έτους (διακόσιες 
πενήντα (250) εργάσιμες ημέρες), εκτός και αν μικρό¬ 
τερη περίοδος παρατήρησης δικαιολογείται λόγω ση¬ 
μαντικής αύξησης της μεταβλητότητας της τιμής (για 
παράδειγμα όταν υφίστανται ακραίες συνθήκες στην 
αγορά), 

(δ) τριμηνιαία ενημέρωση των δεδομένων, ή και συ¬ 
χνότερα όταν οι τιμές της αγοράς υπόκεινται σε ση¬ 
μαντικές αλλαγές, 

(ε) καθημερινός τουλάχιστον υπολογισμός. 

2. Το Τ.Ε.Α. δύναται να χρησιμοποιήσει διαφορετικό 
διάστημα εμπιστοσύνης και/ή περίοδο διακράτησης, 
από τα αναφερόμενα στις περιπτώσεις α) και β) της 
παραγράφου 1, υπό την προϋπόθεση ότι το διάστημα 
εμπιστοσύνης δεν είναι κάτω από ενενήντα πέντε τοις 
εκατό (95%) και η περίοδος διακράτησης δεν υπερβαίνει 
τον ένα μήνα (είκοσι (20) ημέρες). 

3. Η Επιτροπή Κεφαλαιαγοράς δύναται με απόφαση 
της να εξειδικεύει περαιτέρω κάθε λεπτομέρεια ή τε¬ 
χνικό θέμα σχετικά με την εφαρμογή του παρόντος 
άρθρου. 

ΤΜΗΜΑ 3 

Διαδικασίες για την αποτίμηση των εξωχρηματιστηρι- 
ακών παραγώγων 

Αρθρο 24 

Διαδικασίες για την αποτίμηση της αξίας των 
εξωχρηματιστηριακών παραγώγων 

1. Το Τ.Ε.Α. επιβεβαιώνει ότι οι εκθέσεις σε εξωχρημα- 
τιστηριακά παράγωγα αποτιμώνται σε δίκαιες τιμές οι 
οποίες δεν στηρίζονται αποκλειστικά στις τιμές που δη¬ 
λώνονται στην αγορά από το αντισυμβαλλόμενο μέρος 
των εξωχρηματιστηριακών συναλλαγών και οι οποίες 
πληρούν τα κριτήρια που προβλέπονται στην παράγρα¬ 
φο 4 του άρθρου 8 της απόφασης 8/505/3.4.2009 του 
Διοικητικού Συμβουλίου της Επιτροπής Κεφαλαιαγοράς. 

2. Για τους σκοπούς της παραγράφου 1, το Τ.Ε.Α. θε¬ 
σπίζει και τηρεί ρυθμίσεις και διαδικασίες που διασφα¬ 
λίζουν την κατάλληλη, διαφανή και δίκαιη αποτίμηση 
των εκθέσεων του σε εξωχρηματιστηριακά παράγωγα. 

Το Τ.Ε.Α. διασφαλίζει ότι η δίκαιη τιμή των εξωχρη- 
ματιστηριακών παραγώγων υπόκειται σε κατάλληλη, 
ακριβή και ανεξάρτητη αξιολόγηση. 

Οι ρυθμίσεις και οι διαδικασίες αποτίμησης είναι κα¬ 
τάλληλες και αντίστοιχες προς τη φύση και την πολυ- 
πλοκότητα των εν λόγω εξωχρηματιστηριακών παρα¬ 
γώγων. 

Το Τ.Ε.Α. συμμορφώνεται με τις απαιτήσεις που προ- 
βλέπονται στην παράγραφο 2 του άρθρου 5 και στο 
τρίτο και επόμενα εδάφια της παραγράφου 4 του άρ¬ 
θρου 15, όταν οι ρυθμίσεις και οι διαδικασίες αναφορικά 
με την αποτίμηση των εξωχρηματιστηριακών παραγώ¬ 
γων αφορούν την άσκηση δραστηριοτήτων από τρίτα 
πρόσωπα. 

3. Για τους σκοπούς των παραγράφων 1 και 2, όταν 
ανατίθεται η λειτουργία διαχείρισης κινδύνων, γίνεται 
ρητή αναφορά στα καθήκοντα που θα ασκεί κάθε αρ¬ 
μόδιο πρόσωπο. 

4. Οι κατά την παράγραφο 2 ρυθμίσεις και διαδικασίες 
αποτίμησης τεκμηριώνονται επαρκώς. 


5. Το Τ.Ε.Α. διασφαλίζει την τήρηση των υποχρεώσεων 
που απορρέουν από τις διατάξεις των άρθρων 4, 5 και 7 
έως 9 και 11 του Κανονισμού (ΕΕ) 648/2012 (ΕΜΙΒ). 

ΤΜΗΜΑ 4 

Διαβίβαση πληροφοριών σχετικά με παράγωγα 
χρηματοπιστωτικά μέσα 

Αρθρο 25 

Εκθέσεις σχετικά με παράγωγα μέσα 

1. Το Τ.Ε.Α. υποβάλλει στην Επιτροπή Κεφαλαιαγοράς, 
εντός δέκα (10) εργασίμων ημερών από τη λήξη κάθε 
ημερολογιακού τριμήνου, εκθέσεις οι οποίες περιέχουν 
πληροφορίες που αντικατοπτρίζουν την πραγματική 
και ακριβή εικόνα των κατηγοριών των παράγωγων 
χρηματοπιστωτικών μέσων που χρησιμοποιούνται, των 
υποκείμενων κινδύνων, των ποσοτικών ορίων και των 
μεθόδων που έχει επιλέξει για την εκτίμηση των κινδύ¬ 
νων που συνδέονται με τις συναλλαγές σε παράγωγα 
χρηματοπιστωτικά μέσα. 

2. Η Επιτροπή Κεφαλαιαγοράς εξετάζει την τήρηση 
των αναφερομένων στην παράγραφο 1 και δύναται να 
απαιτεί από το Τ.Ε.Α. την υποβολή πρόσθετων πληρο¬ 
φοριών, αν το κρίνει αναγκαίο. 

ΚΕΦΑΛΑΙΟ 4 

Αρθρο 26 

Έναρξη ισχύος και μεταβατικές διατάξεις 

1. Η απόφαση αυτή ισχύει από τη δημοσίευση της στην 
Εφημερίδα της Κυβερνήσεως. 

2. Στην περίπτωση που το Τ.Ε.Α. αποφασίσει να δι- 
αχειρισθεί το ίδιο τις επενδύσεις του, υποβάλει στην 
Επιτροπή Κεφαλαιαγοράς, εντός τριών (3) μηνών από τη 
σύσταση του, αίτηση και απαιτούμενα δικαιολογητικά 
για τη χορήγηση της αναφερόμενης στην περίπτωση β' 
της παραγράφου 2 του άρθρου 8 του Ν. 3029/2002, όπως 
ισχύει, ειδικής έγκρισης της Επιτροπής Κεφαλαιαγοράς. 

3. Τ.Ε.Α. που υφίστανται κατά την έναρξη ισχύος της 
παρούσας απόφασης οφείλουν να γνωστοποιήσουν 
εντός ενός (1) μηνάς στην Επιτροπή Κεφαλαιαγοράς 
την εταιρεία διαχείρισης τους ή εναλλακτικά εάν θα δι- 
αχειρισθούν τα ίδια τις επενδύσεις τους. Στην τελευταία 
περίπτωση, τα Τ.Ε.Α. οφείλουν να αιτηθούν εντός του 
ιδίου χρονικού διαστήματος τη χορήγηση της αναφερό¬ 
μενης στην περίπτωση β' της παραγράφου 2 του άρθρου 
8 του Ν. 3029/2002, όπως ισχύει, ειδικής έγκρισης της 
Επιτροπής Κεφαλαιαγοράς. 

4. Στην περίπτωση που η Επιτροπή Κεφαλαιαγοράς 
δεν χορηγήσει την αναφερόμενη στην περίπτωση β' της 
παραγράφου 2 του άρθρου 8 του Ν. 3029/2002, όπως 
ισχύει, ειδική έγκριση, το Τ.Ε.Α. οφείλει να ορίσει εντός 
ενός (1) μηνάς εταιρεία διαχείρισης των επενδύσεων 
του. 

5. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2014 

Ο ΥΠΟΥΡΓΟΣ 

